## Uredba o unutarnjem ustrojstvu Ministarstva gospodarstva

### NN 28/2012 (5.3.2012.), Uredba o unutarnjem ustrojstvu Ministarstva gospodarstva

VLADA REPUBLIKE HRVATSKE

672

Na temelju članka 63. stavka 2. Zakona o sustavu državne uprave (»Narodne novine«, broj 150/2011) i članka 24. stavka 1. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj 22/2012), Vlada Republike Hrvatske je na sjednici održanoj 23. veljače 2012. godine donijela

UREDBU

O UNUTARNJEM USTROJSTVU MINISTARSTVA GOSPODARSTVA

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva gospodarstva (dalje u tekstu: Ministarstvo), nazivi unutarnjih ustrojstvenih jedinica Ministarstva i njihov djelokrug, način upravljanja tim jedinicama, okvirni broj potrebnih državnih službenika i namještenika za obavljanje poslova iz djelokruga tih jedinica, način planiranja poslova, radno vrijeme, održavanje uredovnih dana, kao i druga pitanja od osobitog značaja za rad Ministarstva.

Članak 2.

Unutarnje ustrojstvo, upravljanje kao i potreban broj državnih službenika i namještenika uređuje se na taj način da Ministarstvo može obavljati upravne i druge stručne poslove koji su mu zakonom dani u djelokrug.

II. UNUTARNJE USTROJSTVO I DJELOKRUG

Članak 3.

Za obavljanje poslova iz djelokruga Ministarstva ustrojavaju se sljedeće upravne organizacije i druge unutarnje ustrojstvene jedinice:

1. Kabinet ministra

2. Glavno tajništvo Ministarstva

3. Uprava za industrijsku politiku, energetiku i rudarstvo

4. Uprava za trgovinu i unutarnje tržište

5. Uprava za konkurentnost i investicije

6. Uprava za sustav javne nabave

7. Ravnateljstvo za robne zalihe

8. Samostalni odjel za unutarnju reviziju

9. Samostalni odjel za odnose s javnošću

10. Samostalni odjel za pripremu i provedbu projekata Europske unije u programu IPA-komponenta I.

1. KABINET MINISTRA

Članak 4.

U Kabinetu ministra obavljaju se administrativni i stručni poslovi za ministra i zamjenika ministra, protokolarni poslovi, poslovi u vezi s odnosom sa sredstvima javnog informiranja, poslovi u vezi s kontaktom i komunikacijom s Hrvatskim saborom, Vladom Republike Hrvatske i drugim tijelima državne uprave, te pravnim osobama koje imaju javne ovlasti iz djelokruga Ministarstva, poslovi u vezi sa zaprimanjem i rješavanjem pošte upućene ministru i zamjeniku ministra, poslovi u vezi s evidencijom i pohranom povjerljive pošte, poslovi u vezi predstavki i pritužbi građana, poslovi vezani uz procjenu učinaka propisa, kao i drugi stručni i administrativni poslovi u vezi s realizacijom programa rada i aktivnosti ministra i zamjenika ministra; obavljaju se i drugi poslovi za ministra i zamjenika ministra.

2. GLAVNO TAJNIŠTVO MINISTARSTVA

Članak 5.

Glavno tajništvo Ministarstva kao posebna ustrojstvena jedinica, obavlja administrativne, pravne, upravno-pravne, financijsko-računovodstvene, financijsko-planske poslove, poslove javne nabave za potrebe Ministarstva, informatičke poslove, poslove financijskog upravljanja i kontrole, te druge stručne poslove za potrebe Ministarstva, koji se odnose na tehničko usklađivanje rada unutarnjih ustrojstvenih jedinica i to: prati i analizira radne procese u okviru Ministarstva i osigurava učinkovitost u radu, surađuje u izradi nacrta prijedloga zakona i propisa iz djelokruga Ministarstva, daje mišljenja u vezi s primjenom i provedbom zakona i drugih propisa iz svoga djelokruga, koordinira izradu stručnih mišljenja i objašnjenja u vezi s provedbom zakona iz djelokruga drugih državnih tijela, obavlja poslove u vezi svih radno-pravnih pitanja službenika i namještenika Ministarstva, njihovog stručnog osposobljavanja i usavršavanja, te napredovanja i nagrađivanja, obavlja financijske, računovodstvene, informatičke, opće i pomoćne sigurnosno-tehničke poslove vezane za poslovni objekt, poslove prevođenja, skrbi o urednom i pravilnom korištenju imovine i sredstava za rad, nadzire i usklađuje sigurnosne poslove i obavlja druge poslove iz svoga djelokruga; sudjeluje u pripremi programa i projekata te provedbi projekata i programa Europske unije i ostalih oblika međunarodne pomoći, obavlja i druge poslove iz djelokruga Ministarstva. U Glavnom tajništvu Ministarstva ustrojavaju se sljedeće službe:

2.1. Služba za računovodstvo i financije

2.2. Služba za ljudske potencijale, pravne i opće poslove

2.3. Služba za sigurnosno-tehničke poslove i informatičku podršku.

2.1. Služba za računovodstvo i financije

Članak 6.

Služba za računovodstvo i financije obavlja poslove koji se odnose na izradu prijedloga državnog proračuna i izradu mjesečnih financijskih planova, priprema i izrađuje izmjene i dopune, te preraspodjelu sredstava državnog proračuna za uprave Ministarstva i proračunske glave unutar Ministarstva. Služba također obavlja poslove područne riznice u skladu s autorizacijama i utvrđenim poslovnim procesima Državne riznice. Služba prati i evidentira projekte financirane iz inozemnih darovnica; obavlja poslove planiranja i plaćanja na osnovi projekata financiranih iz fondova Europske unije. Služba nadalje, u okviru svoga djelokruga obavlja upravne i stručne poslove vezane za ustrojavanje i vođenje zakonom propisanih poslovnih knjiga, kontrolira knjigovodstvenu dokumentaciju, obavlja kontiranje i knjiženje poslovnih događaja, izradu godišnjih, polugodišnjih, tromjesečnih, mjesečnih i statističkih izvješća na razini Razdjela, obračun plaća i ostalih primanja dužnosnika, državnih službenika i namještenika, obračun i isplatu dohotka od obavljanja intelektualnih i ostalih usluga i autorskih honorara, izrađuje i nadležnim institucijama dostavlja propisana izvješća o isplatama svih vrsta dohotka iz radnog odnosa i bez radnog odnosa, te obveznih doprinosa, poreza i prireza, obavlja i brine o rokovima plaćanja svih obveza, vodi sve potrebne knjigovodstvene evidencije i statistike iz financijskog i materijalnog poslovanja, vodi knjigovodstvo osnovnih sredstava, sitnog inventara i kancelarijskog materijala, te usklađuje godišnji popis (inventuru) sa knjigovodstvenim stanjem, izrađuje preglede po vrstama troškova, sukladno zakonskim propisima, obavlja poslove vezane za uplatu i isplatu preko blagajne i akreditiva, obavlja poslove knjigovodstvenog praćenja sredstava na osnovi posebnih propisa i pomoći Europske unije i obavlja poslove javne nabave za potrebe Ministarstva, pruža podršku ovlaštenim predstavnicima naručitelja u postupcima javne nabave za potrebe Ministarstva, prati odvijanje postupaka javne nabave sukladno planu nabave i sredstvima osiguranim planom proračuna u pogledu zadanih okvira visine i namjene sredstava, priprema i izrađuje ugovore o javnoj nabavi, te prati njihovo izvršavanje, vodi očevidnik nekretnina i surađuje sa središnjim tijelom državne uprave nadležnim za upravljanje državnom imovinom, obavlja poslove prijema i raspodjele opreme i materijala, vodi materijalnu evidenciju o tome, te obavlja i druge poslove koje odredi glavni tajnik ili ministar neposredno. Nadalje, Služba koordinira uspostavljanje i razvoj metodologija financijskog upravljanja i sustava unutarnjih kontrola u Ministarstvu i tijelima državne uprave u nadležnosti razdjela Ministarstva, te obavlja i druge poslove iz djelokruga Glavnog tajništva. U Službi za računovodstvo i financije ustrojavaju se sljedeće organizacijske jedinice:

2.1.1. Odjel za planiranje i izvršavanje proračuna

2.1.2. Odjel za računovodstvene poslove.

2.1.3. Odjel za provedbu postupaka javne nabave.

2.1.1. Odjel za planiranje i izvršavanje proračuna

Članak 7.

Odjel za planiranje i izvršavanje proračuna organizira i koordinira pripremu i izradu prijedloga financijskog plana državnog proračuna, daje obrazloženje financijskog plana u vezi s programima Ministarstva, po upravama Ministarstva i proračunskim glavama u djelokrugu Ministarstva, u skladu sa Zakonom o proračunu, smjernicama Vlade Republike Hrvatske i važećim proračunskim klasifikacijama. Odjel izrađuje mjesečne financijske i korigirane planove za trošenje sredstava, priprema i izrađuje izmjene i dopune, te preraspodjelu sredstava državnog proračuna za uprave Ministarstva i proračunske glave unutar Ministarstva, izrađuje izvješća o trošenju i izvršavanju proračunskih sredstava po proračunskim klasifikacijama; izrađuje preglede i izvješća izvršenih izdataka u odnosu na plan, sudjeluje na izradi periodičnih obračuna, završnog računa i konsolidiranih izvješća na nivou Razdjela. Odjel također obavlja poslove područne riznice u skladu s autorizacijama i utvrđenim poslovnim procesima Državne riznice, radi na izvršavanju rashoda i izdataka po izvorima sredstava i namjeni, obavlja poslove unosa rezervacije sredstava i ispostavlja zahtjeve za plaćanje s jedinstvenog računa riznice, priprema i kontrolira zahtjeve za izvršavanje svih rashoda iz sustava Državne riznice, obavlja prijenos sredstava iz državne riznice na prijelazni račun, otvara nove domaće i devizne dobavljače u suradnji s Financijskom agencijom, izrađuje i kontrolira naloge za preknjiženje, koordinira uspostavljanje i razvoj metodologija financijskog upravljanja i sustava unutarnjih kontrola u Ministarstvu; koordinira uspostavu i razvoj financijskog upravljanja i kontrola u državnim tijelima (agencije, zavodi, fondovi) koja su 2. razina (glave u razdjelu) u proračunu Ministarstva; inicira izradu internih akata (uputa, smjernica) kojima se uređuju opisi poslova, ovlasti i odgovornosti pojedinih sudionika u procesima planiranja, izrade programa, praćenja realizacije programa, obrade financijskih dokumenata, internog izvješćivanja o realizaciji proračunskih sredstava i o ostvarenim ciljevima, razvoju postupaka i aktivnosti pripreme, obrade, tijeka, izvješćivanja i pohrane financijskih i drugih dokumenata u poslovanju Ministarstva; koordinira uspostavljanje i razvoj komponente upravljanja rizicima; usmjeren je na uspostavljanje unutarnjih kontrola i analizu rizika u Ministarstvu u dijelu praćenja prihoda i primitaka, izvršavanju rashoda i materijalnih sredstava, postupaka javne nabave i upravljanja projektima, s ciljem izvršavanja poslova iz djelokruga rada Ministarstva; izrađuje izvješća o uspostavi i funkcioniranju sustava financijskog upravljanja i kontrola; izrađuje izvješće o upravljanju rizicima na razini Ministarstva; surađuje s upravnom jedinicom Ministarstva financija za harmonizaciju unutarnje revizije i financijske kontrole, te obavlja i druge poslove u okviru svoga djelokruga, te obavlja i druge poslove u okviru djelokruga Službe.

2.1.2. Odjel za računovodstvene poslove

Članak 8.

Odjel za računovodstvene poslove vrši praćenje i evidentiranje projekata financiranih iz inozemnih darovnica; obavlja poslove planiranja i plaćanja u vezi s projektima financiranih iz fondova Europske unije; u okviru svoga djelokruga obavlja upravne i stručne poslove vezane za ustrojavanje i vođenje zakonom propisanih poslovnih knjiga, kontrolira knjigovodstvenu evidenciju, obavlja kontiranje i knjiženje poslovnih događaja, izradu godišnjih, polugodišnjih, tromjesečnih, mjesečnih i statističkih izvješća na razini Razdjela, obračun plaća i ostalih primanja dužnosnika, državnih službenika i namještenika, obračun i isplatu dohotka od obavljanja intelektualnih i ostalih usluga i autorskih honorara, izrađuje i nadležnim institucijama dostavlja propisana izvješća o isplatama svih vrsta dohotka iz radnog odnosa i bez radnog odnosa te obveznih doprinosa, poreza i prireza, obavlja i brine o rokovima plaćanja svih obveza, vodi sve potrebne knjigovodstvene evidencije i statistike iz financijskog i materijalnog poslovanja, vodi knjigovodstvo osnovnih sredstava, sitnog inventara i kancelarijskog materijala te usklađuje godišnji popis (inventuru) sa knjigovodstvenim stanjem, izrađuje preglede po vrstama troškova sukladno zakonskim propisima, obavlja poslove vezane za uplatu i isplatu preko blagajne i akreditiva, obavlja poslove knjigovodstvenog praćenja sredstava u vezi s posebnim propisima i pomoći Europske unije, te obavlja i druge poslove u okviru djelokruga Službe.

2.1.3. Odjel za provedbu postupaka javne nabave

Članak 9.

Odjel za provedbu postupaka javne nabave obavlja poslove javne nabave za potrebe Ministarstva, pruža podršku ovlaštenim predstavnicima naručitelja u postupcima javne nabave za potebe Ministarstva, prati odvijanje postupaka javne nabave sukladno planu nabave i sredstvima osiguranim planom proračuna u pogledu zadanih okvira visine i namjene sredstava, priprema i izrađuje ugovore o javnoj nabavi te prati njihovo izvršavanje, vodi očevidnik nekretnina i surađuje sa središnjim tijelom državne uprave nadležnim za upravljanje državnom imovinom, obavlja poslove prijema i raspodjele opreme i materijala, vodi materijalnu evidenciju o tome, te obavlja i druge poslove u okviru djelokruga Službe.

2.2. Služba za ljudske potencijale, pravne i opće poslove

Članak 10.

Služba za ljudske potencijale, pravne i opće poslove obavlja upravne i stručne poslove u vezi s izradom i provedbom zakona i drugih propisa iz djelokruga Službe; usklađuje izradu zakona i drugih propisa iz djelokruga Ministarstva, izrađuje naputke radi provođenja zakona, daje stručna mišljenja i objašnjenja u vezi s primjenom i provedbom zakona iz djelokruga Službe, koordinira izradu stručnih mišljenja i objašnjenja u vezi s provedbom zakona iz djelokruga drugih državnih tijela, provodi upravni postupak iz svog djelokruga, prati i osigurava primjenu zakona i drugih propisa, ostvaruje suradnju s uredima državne uprave glede primjene zakona i drugih propisa iz djelokruga Ministarstva, provodi prvostupanjski upravni postupak, obavlja poslove prevođenja, te druge poslove iz djelokruga Glavnog tajništva. U Službi za ljudske potencijale, pravne i opće poslove ustrojavaju se sljedeći odjeli:

2.2.1. Odjel za opće poslove

2.2.2. Odjel za pravne poslove

2.2.3. Odjel za ljudske potencijale.

2.2.1. Odjel za opće poslove

Članak 11.

Odjel za opće poslove obavlja poslove pisarnice, odnosno prijema i otpreme pošte, dostave pismena, vodi pismohranu; obavlja unutarnju dostavu za potrebe Ministarstva, daje upute o uredskom poslovanju za potrebe Ministarstva; obavlja poslove prijepisa, umnožavanja materijala, te obavlja i druge poslove u okviru djelokruga Službe.

2.2.2. Odjel za pravne poslove

Članak 12.

Odjel za pravne poslove obavlja upravne i stručne poslove u vezi s izradom i provedbom zakona i drugih propisa iz djelokruga Službe; usklađuje izradu zakona i drugih propisa iz djelokruga Ministarstva, obavlja poslove vezane za izradu nacrta prijedloga uredbe o unutarnjem ustrojstvu Ministarstva i pravilnika o unutarnjem redu Ministarstva, izrađuje naputke radi provođenja zakona, daje stručna mišljenja i objašnjenja u vezi s primjenom i provedbom zakona i drugih propisa iz svoga djelokruga, koordinira izradu stručnih mišljenja i objašnjenja u vezi s provedbom zakona iz djelokruga drugih državnih tijela, provodi upravni postupak iz svoga djelokruga, prati i osigurava primjenu zakona i drugih propisa, ostvaruje suradnju s uredima državne uprave glede primjene zakona i drugih propisa iz djelokruga Ministarstva, provodi prvostupanjski upravni postupak, obavlja poslove prevođenja, izdaje potvrde o statusu službenika i namještenika Ministarstva; obavlja poslove za potrebe Ministarstva vezane za prijam, raspoređivanje, napredovanje, premještaj i prestanak državne službe, obavlja poslove u vezi s ostvarivanjem prava službenika i namještenika temeljem Kolektivnog ugovora za državne službenike i namještenike, daje mišljenja o pitanjima koja se odnose na državnu službu u odnosu na službenike Ministarstva te izrađuje rješenja za službenike, ugovore o radu za namještenike, kao i ugovore o djelu; obavlja pripremne radnje potrebne za pokretanje postupka zbog pokretanja povrede službene dužnosti, te obavlja i druge poslove u okviru djelokruga Službe.

2.2.3. Odjel za ljudske potencijale

Članak 13.

Odjel za ljudske potencijale predlaže, prati i provodi mjere kadrovske politike Ministarstva, provodi postupak prijma u državnu službu u suradnji sa središnjim tijelom državne uprave nadležnim za ljudske potencijale, obavlja poslove u vezi s prestankom državne službe, te u vezi s drugim pravima, obvezama i odgovornostima državnih službenika i namještenika; vodi osobne očevidnike službenika i namještenika redovito dostavljajući nove podatke u središnji popis državnih službenika, vodi Registar zaposlenih u javnom sektoru o službenicima i namještenicima koji su zaposleni u Ministarstvu; sudjeluje u izradi i praćenju provedbe strategija, programa i planova izobrazbe za Ministarstvo; obavlja poslove koji se odnose na sustav napredovanja i nagrađivanja, priprema prijedloge planova prijma u državnu službu, vodi osobne očevidnike i odgovarajuće evidencije iz radnopravnog statusa službenika i namještenika temeljem čega izdaje odgovarajuće potvrde, obavlja poslove izrade i analize realizacije godišnjeg plana prijama službenika, brine o upravljanju ljudskim potencijalima i njihovom razvoju, obavlja poslove vezane za provedbu i uspješnost provedbe procesa stručnog osposobljavanja i usavršavanja službenika Ministarstva. Sudjeluje u postupku izbora mentora vježbenicima i praćenje vježbeničke prakse, praćenje rada službenika na probnom radu, vodi osobne očevidnike i druge evidencije stručnog osposobljavanja i usavršavanja državnih službenika, obavlja poslove vezane uz ocjenjivanje, prati stanje i predlaže mjere unaprjeđenja, razvoja, kompetencija i karijere službenika, izrađuje analizu opisa radnog mjesta, te obavlja i druge poslove u okviru djelokruga Službe.

2.3. Služba za sigurnosno-tehničke poslove i informatičku podršku

Članak 14.

Služba za sigurnosno-tehničke poslove i informatičku podršku obavlja poslove vezane uz zaštitu osoba, imovine i objekta Ministarstva, zatim poslovi vezani za civilno obrambene pripreme kroz suradnju s drugim tijelima državne uprave. Obavlja poslove vezane za tehničko i higijensko održavanje i upravljanja objektom, organizacija poslova vezanih za vozni park, parkirni prostora i organizacija vanjske dostave, stručne poslove iz oblasti zaštite na radu i protupožarne zaštite; pruža informatičku podršku i brine o održavanju informatičkog sustava Ministarstva, obavlja poslove informacijske sigurnosti, te obavlja i druge poslove u okviru djelokruga Glavnog tajništva. U Službi za sigurnosno-tehničke poslove i informatičku podršku ustrojavaju se sljedeći odjeli:

2.3.1. Odjel za sigurnosno-tehničke poslove

2.3.2. Odjel za informatičku podršku.

2.3.1. Odjel za sigurnosno-tehničke poslove

Članak 15.

Odjel za sigurnosno-tehničke poslove obavlja sigurnosne poslove koji se odnose na cjelovitu zaštitu osoba, imovine i objekata Ministarstva, te s tim u vezi priprema planove i predlaže mjere, prati stanje civilnih obrambenih priprema, te u suradnji s Ministarstvom obrane predlaže mjere. Obavlja tehničke poslove koji se odnose na koordinaciju u vezi upravljanja i održavanja Poslovnog objekta, vodi brigu o održavanju voznog parka i organizaciju parkirnog prostora, obavlja prijevoz i vanjsku dostavu za potrebe Ministarstva, obavlja poslove koji se odnose na cjelovitu zaštitu osoba, imovine i objekata Ministarstva, stručne poslove uređivanja i provođenja zaštite na radu sukladno propisima o zaštiti na radu, provođenja zaštite zdravlja na radu te obavlja i druge poslove u okviru djelokruga Službe.

2.3.2. Odjel za informatičku podršku

Članak 16.

Odjel za informatičku podršku obavlja informatičke poslove koji obuhvaćaju stručne i tehničke poslove koji se odnose na pripremu podataka i održavanje informacijskog sustava Ministarstva, osigurava informacije iz domaćih i stranih baza podataka, međunarodnih, državnih i nevladinih organizacija, te potiče racionalizaciju gospodarstva primjenom informatizacijskih tehnologija, a u suradnji s drugim tijelima državne uprave. Odjel projektira, koordinira i organizira izradu informacijskih sustava, razvitak komunikacijske mreže, izradu registara, evidencija, šifrarnika i potiče mjere zaštite i osiguranja podataka, prati funkcioniranje i predlaže mjere za unaprjeđivanje rada informacijskog sustava Ministarstva; analizira i odabire sve komplementarne informatičke tehnologije, nadzire tekuće održavanje informatičke opreme, educira službenike i namještenike na području informatike, prati i analizira svjetske i domaće standarde u pogledu automatske obrade podataka te obavlja i druge poslove u okviru djelokruga Službe.

3. UPRAVA ZA INDUSTRIJSKU POLITIKU, ENERGETIKU I RUDARSTVO

Članak 17.

Uprava za industrijsku politiku, energetiku i rudarstvo obavlja upravne i stručne poslove iz područja industrije, energetike i rudarstva koja je u djelokrugu Ministarstva; predlaže i sudjeluje u izradi strateških razvojnih dokumenata iz djelokruga svoga rada, te ostalih strateških dokumenata iz područja gospodarstva i cjelokupnog održivog razvitka; sudjeluje u politikama razvoja iz područja prerađivačke, drvno-prerađivačke i prehrambene industrije; predlaže mjere za održivi industrijski razvitak i smanjenje utjecaja industrijskih pogona na zdravlje i okoliš; utvrđuje i prati elemente politike razvitka industrije; predlaže mjere glede usmjeravanja planova razvoja, sukladno s nacionalnom strategijom razvitka; prati rad i ostvaruje kontakte s međunarodnim organizacijama, te ostalim organizacijama i udrugama radi razmjene iskustva u vezi s industrijskim razvitkom, surađuje s drugim tijelima državne uprave i institucijama nadležnim za razvoj znanosti, znanstveno-istraživačkog rada i tehnologije; prati provođenje gospodarske politike, te njezin utjecaj na položaj i razvoj industrije; provodi stručne poslove koji se odnose na praćenje stanja u pojedinim granama industrije, te predlaže mjere za poticanje razvoja pojedinih industrijskih grana; predlaže mjere za restrukturiranje pojedinih grana industrije i pojedinih gospodarskih subjekata; prati kretanja i propise na području industrije Europske unije i ostalih zemalja; predlaže i sudjeluje u industrijskim projektima i projektima korištenja tehničke pomoći Europske unije i ostalih međunarodnih organizacija; obavlja poslove u vezi s prilagodbom nacionalnog tehničkog zakonodavstva, iz svoga djelokruga rada sa zakonodavstvom Europske unije; predlaže i sudjeluje u uspostavi i djelovanju potrebne tehničke infrastrukture za implementaciju tehničkog zakonodavstva; potiče uvođenje novih tehnologija i proizvoda kroz primjenu offset programa; priprema podloge za rad Povjerenstva za primjenu offset programa; izrađuje nacrte prijedloga zakona i prijedloge drugih propisa iz svoga djelokruga; obavlja upravne poslove i nadzor iz svoga djelokruga; priprema i sudjeluje u zaključivanju, te provodi međunarodne ugovore i konvencije kojima se uspostavljaju određena ograničenja, zabrane, odnosno nalažu posebne mjere sigurnosti i planiranja za određene robe i kemikalije, uz nalaganje posebnog nadzora nad njihovim cjelokupnim postupanjem (postupak sigurnog gospodarenja), uključujući njihovo razvijanje, proizvodnju, uporabu, skladištenje, prijevoz, promet na tržištu te međunarodnu razmjenu; priprema i sudjeluje u provedbi domaćeg zakonodavstva u području postupanja posebnim robama i kemikalijama, sukladno preuzetim međunarodnim obvezama; surađuje s drugim tijelima državne uprave te pravnim osobama s javnim ovlastima u zemlji i inozemstvu, kao i trgovačkim društvima, znanstveno-istraživačkim institucijama i udruženjima na ostvarivanju poslova i zadaća iz svoga djelokruga; sustavno prati i ostvaruje suradnju s međunarodnim organizacijama i specijaliziranim agencijama Ujedinjenih naroda, te drugim međunarodnim organizacijama radi razmjene iskustva; obavlja stručne poslove u vezi s brodogradnjom; prati stanje u brodograđevnoj djelatnosti; predlaže mjere za poboljšanje stanja i konkurentske sposobnosti brodogradilišta; predlaže sustavna rješenja u vezi s financiranjem proizvodnje i plasmana brodova; prati utjecaj makroekonomske politike na gospodarski položaj brodogradnje; prati stanje na svjetskom tržištu brodova i predlaže mjere u slučaju poremećaja; nadzire i usmjerava proces restrukturiranja i privatizacije brodogradilišta; sudjeluje s drugim nadležnim tijelima državne uprave u koordinaciji strategije upravljanja državnom imovinom, uključujući i sudjelovanje u koordinaciji restrukturiranja i sanacije pravnih osoba, izradi analiza u postupcima restrukturiranja trgovačkih društava u vlasništvu Republike Hrvatske te upravljanja vlasničkim udjelima u trgovačkim društvima u vlasništvu Republike Hrvatske; u suradnji s drugim tijelima državne uprave sudjeluje u koordiniciji politike privatizacije trgovačkih društava u vlasništvu Republike Hrvatske; obavlja upravne i stručne poslove u vezi s energetikom Republike Hrvatske, izrađuje prijedloge zakona i propisa iz područja energetike (toplinske energije, elektroenergetike, nafte, naftnih derivata i prirodnog plina); planira i predlaže energetsku strategiju energetskog razvitka te mjere za njenu provedbu, prati i analizira ostvarivanje politike i strategije, radi na stvaranju uvjeta za provedbu zacrtane energetske politike Republike Hrvatske, odnosno strategije razvitka energetike, predlaže mjere za usklađivanje razvoja energetskog sektora s razvojnim planovima Republike Hrvatske, koordinira poslove u vezi s gospodarenjem energijom, analizira i ocjenjuje planove razvoja energetskog sektora, sudjeluje u izradi energetskih bilanci, prati i analizira izvršavanje energetske bilance, prati i analizira potrošnju primarnih energenata u Hrvatskoj i svijetu radi predviđanja potrošnje primarnih energenata, kontinuirano prati i analizira sigurnost opskrbe energentima, prati makroekonomska kretanja u Republici Hrvatskoj i svijetu i analizira njihov utjecaj na energetiku, prati cijene energenata i njihov utjecaj na gospodarstvo; izrađuje energetsko-gospodarske analize i s tim u vezi dugoročne i godišnje energetske bilance, prati proizvodnju, potrošnju, promet, uvoz i izvoz energenata, prati planiranje i izgradnju energetskih objekata te njihov utjecaj na okoliš, prati obavljanje tehničko-sigurnosnih analiza i prosudbi, predlaže pokretanje nacionalnih energetskih programa za osiguravanje dugoročnih razvojnih ciljeva, izrađuje programe za učinkovitije korištenje energije i njihovu provedbu; odobrava planove razvoja plinskog sustava, sudjeluje u izradi tarifnih pravilnika i predlaže visinu tarifnih stavki, vodi i sudjeluje u programima i projektima međunarodne suradnje, ostvaruje suradnju s međunarodnim institucijama i državnim organima, prati razvoj tržišta energentima, analizira restrukturiranje energetskog sektora; koordinira, prati, usklađuje i surađuje u provedbi mjera energetske politike u okviru sektorskih politika (zaštita okoliša, industrija, promet, šumarstvo, graditeljstvo i dr.); obavlja upravne i stručne poslove koji se odnose na obnovljive izvore energije i kogeneraciju; izdaje prethodna i energetska odobrenja za stjecanje statusa povlaštenog proizvođača; vodi propisan Registar projekata i postrojenja za korištenje obnovljivih izvora energije i kogeneracije te povlaštenih proizvođača; priprema programe i mjere za stavljanje biogoriva na tržište motornih goriva i korištenje biogoriva za potrebe prijevoza; provodi upravni nadzor nad primjenom zakona iz područja energetike, vodi drugostupanjske upravne postupke iz područja energetike, obavlja stručne poslove u vezi s međunarodnim i bilateralnim ugovorima, obavlja upravne i stručne poslove u vezi s rudarstvom Republike Hrvatske, izrađuje prijedloge zakona i propisa iz područja rudarstva, planira i predlaže rudarsku politiku, obavlja upravne i stručne poslove koji se odnose na istraživanje i eksploataciju mineralnih sirovina, utvrđuje strategiju gospodarenja mineralnim sirovinama i razvoja rudarstva, izdaje odobrenja za istraživanje mineralnih sirovina i određivanje eksploatacijskih polja mineralnih sirovina, dodjeljuje koncesije za eksploataciju mineralnih sirovina, izdaje građevinske i uporabne dozvole za rudarske objekte i postrojenja, vodi registar istražnih prostora mineralnih sirovina, registar eksploatacijskih polja mineralnih sirovina, registar koncesija mineralnih sirovina i jedinstveni informacijski sustav mineralnih sirovina, vodi evidenciju o rezervama mineralnih sirovina i izrađuje godišnje bilance rezervi mineralnih sirovina, provodi postupke provjere elaborata o rezervama mineralnih sirovina, postupke provjere rudarskih projekata istraživanja i eksploatacije mineralnih sirovina, provodi tehničke preglede za izdavanje uporabnih dozvola za rudarske objekte i postrojenja, postupke polaganja stručnih ispita iz područja rudarstva, provodi upravni nadzor nad primjenom zakona iz područja rudarstva, vodi drugostupanjske upravne postupke iz područja rudarstva, obavlja stručne poslove u vezi s međunarodnim i bilateralnim ugovorima, u Upravi se pripremaju i provode projekti i programi Europske unije te obavljaju i drugi poslovi iz djelokruga Ministarstva. U Upravi za industrijsku politiku, energetiku i rudarstvo, ustrojavaju se sljedeći sektori:

3.1. Sektor za industrijsku politiku

3.2. Sektor za energetiku

3.3. Sektor za rudarstvo.

3.1. SEKTOR ZA INDUSTRIJSKU POLITIKU

Članak 18.

Sektor za industrijsku politiku predlaže i sudjeluje u izradi strateških razvojnih dokumenata iz djelokruga svoga rada, te ostalih strateških dokumenata iz područja gospodarstva i cjelokupnog održivog razvitka; predlaže mjere za održivi industrijski razvitak i smanjenje utjecaja industrijskih pogona na zdravlje i okoliš; utvrđuje i prati elemente politike razvitka industrije; predlaže mjere glede usmjeravanja planova razvoja, sukladno s nacionalnom strategijom razvitka; prati rad i ostvaruje kontakte s međunarodnim organizacijama, te ostalim organizacijama i udrugama radi razmjene iskustva u vezi s industrijskim razvitkom, surađuje s drugim tijelima državne uprave i institucijama nadležnim za razvoj znanosti, znanstveno-istraživačkog rada i tehnologije; prati provođenje gospodarske politike, te njezin utjecaj na položaj i razvoj industrije; provodi stručne poslove koji se odnose na praćenje stanja u pojedinim granama industrije, te predlaže mjere za poticanje razvoja pojedinih industrijskih grana; predlaže mjere za restrukturiranje pojedinih grana industrije i pojedinih gospodarskih subjekata; sudjeluje u politikama razvoja iz područja prerađivačke, drvno-prerađivačke i prehrambene industrije; u suradnji s drugim tijelima državne uprave sudjeluje u koordiniciji politike privatizacije trgovačkih društava u vlasništvu Republike Hrvatske; prati kretanja i propise na području industrije Europske unije i ostalih zemalja; predlaže i sudjeluje u industrijskim projektima i projektima korištenja tehničke pomoći Europske unije i ostalih međunarodnih organizacija; obavlja poslove u vezi s prilagodbom nacionalnog tehničkog zakonodavstva, iz svoga djelokruga rada sa zakonodavstvom Europske unije; predlaže i sudjeluje u uspostavi i djelovanju potrebne tehničke infrastrukture za implementaciju tehničkog zakonodavstva iz djelokruga Sektora; predlaže unaprjeđenja i doprinosi razvoju i unapređenju industrijske politike i politike primjene inovacija i novih tehnologija; potiče primjenu i korištenje prava intelektualnog i industrijskog vlasništva i poticanje inovacija u industriji u cilju razvoja konkurentnosti hrvatskoga gospodarstva; potiče uvođenje novih tehnologija i proizvoda kroz primjenu offset programa; priprema podloge za rad Povjerenstva za primjenu offset programa; izrađuje nacrte prijedloga zakona i prijedloge drugih propisa iz svoga djelokruga; obavlja upravne poslove i nadzor iz svoga djelokruga; priprema i sudjeluje u zaključivanju, te provodi međunarodne ugovore i konvencije kojima se uspostavljaju određena ograničenja, zabrane, odnosno nalažu posebne mjere sigurnosti i planiranja za određene robe i kemikalije, uz nalaganje posebnog nadzora nad njihovim cjelokupnim postupanjem (postupak sigurnog gospodarenja), uključujući njihovo razvijanje, proizvodnju, uporabu, skladištenje, prijevoz, promet na tržištu te međunarodnu razmjenu; priprema i sudjeluje u provedbi domaćeg zakonodavstva u području postupanja posebnim robama i kemikalijama, sukladno preuzetim međunarodnim obvezama; surađuje s drugim tijelima državne uprave te pravnim osobama s javnim ovlastima u zemlji i inozemstvu, kao i tvrtkama, znanstveno-istraživačkim institucijama i udruženjima na ostvarivanju poslova i zadaća iz svoga djelokruga; sustavno prati i ostvaruje suradnju s međunarodnim organizacijama i specijaliziranim agencijama Ujedinjenih naroda, te drugim međunarodnim organizacijama radi razmjene iskustva; obavlja stručne poslove u vezi s brodogradnjom; prati stanje u brodograđevnoj djelatnosti; predlaže mjere za poboljšanje stanja i konkurentske sposobnosti brodogradilišta; predlaže sustavna rješenja u vezi s financiranjem proizvodnje i plasmana brodova; prati utjecaj makroekonomske politike na gospodarski položaj brodogradnje; prati stanje na svjetskom tržištu brodova i predlaže mjere u slučaju poremećaja; nadzire i usmjerava proces restrukturiranja i privatizacije brodogradilišta; sudjeluje s drugim nadležnim tijelima državne uprave u koordinaciji strategije upravljanja državnom imovinom, uključujući i sudjelovanje u koordinaciji restrukturiranja i sanacije pravnih osoba, izradi analiza u postupcima restrukturiranja trgovačkih društava u vlasništvu Republike Hrvatske te u upravljanju vlasničkim udjelima u trgovačkim društvima u vlasništvu Republike Hrvatske; Sektor obavlja i druge poslove u okviru djelokruga Uprave. U Sektoru za industrijsku politiku, ustrojavaju se:

3.1.1. Služba za razvoj i restrukturiranje industrije

3.1.2. Služba za tržišnu konkurentnost i potporu industriji.

3.1.1. Služba za razvoj i restrukturiranje industrije

Članak 19.

Služba za razvoj i restrukturiranje industrije utvrđuje ciljeve, načela i mjere razvoja industrijske politike za izradu nacionalnih strateških dokumenata od interesa za unaprjeđenje industrije, sudjeluje u politikama razvoja iz područja prerađivačke, drvno-prerađivačke i prehrambene industrije, sudjeluje u izradi ostalih strateških dokumenata iz područja gospodarstva; utvrđuje i prati elemente politike razvitka industrije i restrukturiranja pojedinih industrijskih subjekata; predlaže mjere glede usmjeravanja planova razvoja, sukladno s nacionalnom strategijom razvitka; prati rad i ostvarivanje kontakata s međunarodnim organizacijama, te ostalim organizacijama i udrugama radi razmjene iskustva u vezi industrijskog razvitka; surađuje s drugim tijelima državne uprave i institucijama nadležnim za razvoj znanosti, znanstveno-istraživačkog rada i tehnologije; provodi stručne poslove koji se odnose na praćenje stanja u pojedinim granama industrije, te predlaže mjere za poticanje razvoja pojedinih industrijskih grana; u suradnji s drugim tijelima državne uprave sudjeluje u koordiniciji politike privatizacije trgovačkih društava u vlasništvu Republike Hrvatske; predlaže; prati kretanja i propise na području industrije Europske unije i ostalih zemalja; predlaže i sudjeluje u industrijskim projektima i projektima korištenja tehničke pomoći Europske unije i ostalih međunarodnih organizacija; potiče uvođenje novih tehnologija i proizvoda kroz primjenu offset programa; priprema podloge za rad Povjerenstva za primjenu offset programa; obavlja stručne poslove u vezi s prilagodbom nacionalnog tehničkog zakonodavstva iz područja industrije sa zakonodavstvom Europske unije iz djelokruga Službe; izrađuje i priprema tehničke propise za područje koje je pokriveno direktivama Europske unije novoga i staroga pristupa, a koja su u djelokrugu Sektora za industrijsku politiku; predlaže i sudjeluje u izradi propisa koji utječu na slobodu kretanja roba i propisa o obavješćivanju o novim tehničkim propisima, te nesigurnim proizvodima; predlaže i sudjeluje u uspostavi i djelovanju potrebne tehničke infrastrukture (norme, akreditacija, nadzor nad tržištem, tijela i postupak za ocjenu sukladnosti) koji su važni za implementaciju tehničkog zakonodavstva iz djelokruga Sektora; prati nove propise i upute koje donosi Europska unija na području tehničkog zakonodavstva, te na temelju toga predlaže donošenje nacionalnih propisa; izrađuje upute za gospodarske subjekte koje im olakšavaju primjenu novog tehničkog zakonodavstva iz djelokruga Sektora; predlaže mjere za unaprjeđenje i razvoj nacionalnih tijela za ocjenu sukladnosti; obavlja stručne poslove u vezi s brodogradnjom, prati stanje u brodograđevnoj djelatnosti; predlaže mjere za poboljšanje stanja i konkurentske sposobnosti brodogradilišta; predlaže sustavna rješenja u vezi s financiranjem proizvodnje i plasmana brodova; prati utjecaj makroekonomske politike na gospodarski položaj brodogradnje; prati stanje na svjetskom tržištu brodova i predlaže mjere u slučaju poremećaja; nadzire i usmjerava proces restrukturiranja i privatizacije brodogradilišta; potiče suradnju brodogradilišta, te suradnju brodograditelja, proizvođača brodske opreme i brodara u Republici Hrvatskoj; obavlja stručne poslove u vezi s međunarodnim ugovorima u dijelu koji se odnose na brodogradnju, obavlja poslove u vezi s izradom i provedbom zakona i drugih propisa vezanih za brodogradnju, provodi aktivnosti u vezi s prilagodbom nacionalnog zakonodavstva sa zakonodavstvom Europske unije iz područja brodogradnje; obavlja upravne poslove koji se odnose na raspodjelu sredstava državnog proračuna za subvencije, daje mišljenja u postupku odobravanja državnih jamstava, te obavlja nadzor nad poslovanjem brodogradilišta u državnom vlasništvu; sudjeluje s drugim nadležnim tijelima državne uprave u koordinaciji strategije upravljanja državnom imovinom, uključujući i sudjelovanje u koordinaciji restrukturiranja i sanacije pravnih osoba, izradi analiza u postupcima restrukturiranja trgovačkih društava u vlasništvu Republike Hrvatske te u upravljanju vlasničkim udjelima u trgovačkim društvima u vlasništvu Republike Hrvatske; te obavlja i druge poslove iz djelokruga Sektora. U Službi za razvoj i restrukturiranje industrije ustrojavaju se sljedeći odjeli:

3.1.1.1. Odjel za industrijsku politiku i tehničko zakonodavstvo

3.1.1.2. Odjel za restrukturiranje industrije.

3.1.1.1. Odjel za industrijsku politiku i tehničko zakonodavstvo

Članak 20.

Odjel za industrijsku politiku i tehničko zakonodavstvo predlaže i sudjeluje u politikama razvoja iz područja prerađivačke, drvno-prerađivačke i prehrambene industrije, te ostalih strateških dokumenata iz područja gospodarstva; utvrđuje i prati elemente politike razvitka industrije i restrukturiranja pojedinih industrijskih subjekata; predlaže mjere glede usmjeravanja planova razvoja, sukladno s nacionalnom strategijom razvitka; prati rad i ostvarivanje kontakata s međunarodnim organizacijama, te ostalim organizacijama i udrugama radi razmjene iskustva u vezi industrijskog razvitka; surađuje s drugim tijelima državne uprave i institucijama nadležnim za razvoj znanosti, znanstveno-istraživačkog rada i tehnologije; provodi stručne poslove koji se odnose na praćenje stanja u pojedinim granama industrije, te predlaže mjere za poticanje razvoja pojedinih industrijskih grana; predlaže; prati kretanja i propise na području industrije Europske unije i ostalih zemalja; predlaže i sudjeluje u industrijskim projektima i projektima korištenja tehničke pomoći Europske unije i ostalih međunarodnih organizacija; potiče uvođenje novih tehnologija i proizvoda kroz primjenu offset programa; priprema podloge za rad Povjerenstva za primjenu offset programa; obavlja stručne poslove u vezi s prilagodbom nacionalnog tehničkog zakonodavstva iz djelokruga Sektora sa zakonodavstvom Europske unije; izrađuje i priprema tehničke propise za područje koje je pokriveno direktivama Europske unije novoga i staroga pristupa, a koja su u djelokrugu Sektora za industrijsku politiku; predlaže i sudjeluje u izradi propisa koji utječu na slobodu kretanja roba i propisa o obavješćivanju o novim tehničkim propisima, te nesigurnim proizvodima; predlaže i sudjeluje u uspostavi i djelovanju potrebne tehničke infrastrukture (norme, akreditacija, nadzor nad tržištem, tijela i postupak za ocjenu sukladnosti) koji su važni za implementaciju tehničkog zakonodavstva iz djelokruga Sektora; prati nove propise i upute koje donosi Europska unija na području tehničkog zakonodavstva, te na temelju toga predlaže donošenje nacionalnih propisa; izrađuje upute za gospodarske subjekte koje im olakšavaju primjenu novog tehničkog zakonodavstva; predlaže mjere za unaprjeđenje i razvoj nacionalnih tijela za ocjenu sukladnosti; obavlja i druge poslove iz djelokruga Službe.

3.1.1.2. Odjel za restrukturiranje industrije

Članak 21.

Odjel za restrukturiranje industrije obavlja stručne poslove i sudjeluje u izradi nadzora provođenja mjera za restrukturiranje pojedinih grana industrije i pojedinih gospodarskih subjekata; u suradnji s drugim tijelima državne uprave sudjeluje u koordiniciji politike privatizacije trgovačkih društava u vlasništvu Republike Hrvatske; obavlja stručne poslove u vezi s brodogradnjom, prati stanje u brodograđevnoj djelatnosti; predlaže mjere za poboljšanje stanja i konkurentske sposobnosti brodogradilišta; predlaže sustavna rješenja u vezi s financiranjem proizvodnje i plasmana brodova; prati utjecaj makroekonomske politike na gospodarski položaj brodogradnje; prati stanje na svjetskom tržištu brodova i predlaže mjere u slučaju poremećaja; nadzire i usmjerava proces restrukturiranja i privatizacije brodogradilišta; potiče suradnju brodogradilišta, te suradnju brodograditelja, proizvođača brodske opreme i brodara u Republici Hrvatskoj; obavlja stručne poslove u vezi s međunarodnim ugovorima u dijelu koji se odnose na brodogradnju, obavlja poslove u vezi s izradom i provedbom zakona i drugih propisa vezanih za brodogradnju, provodi aktivnosti u vezi s prilagodbom nacionalnog zakonodavstva sa zakonodavstvom Europske unije iz područja brodogradnje; obavlja upravne poslove koji se odnose na raspodjelu sredstava državnog proračuna za subvencije, daje mišljenja u postupku odobravanja državnih jamstava, te obavlja nadzor nad poslovanjem brodogradilišta u državnom vlasništvu; obavlja upravne i stručne poslove i sudjeluje u izradi i nadzoru provođenja mjera u vezi restrukturiranja i sanacije pravnih osoba, te izradi analiza u postupcima restrukturiranja trgovačkih društava u vlasništvu Republike Hrvatske i upravljanja vlasničkim udjelima u trgovačkim društvima u vlasništvu Republike Hrvatske, obavlja i druge poslove djelokruga Službe.

3.1.2. Služba za tržišnu konkurentnost i potporu industriji

Članak 22.

Služba za tržišnu konkurentnost i potporu industriji utvrđuje ciljeve, načela, mjera razvoja i primjene mjera za održivi razvitak industrije obzirom na sigurnost, zaštitu zdravlja i okoliša; analizira ključne čimbenike tržišne konkurentnosti u pojedinim granama industrije; ističe i publicira primjere najboljih praksi u području tržišne konkurentnosti na domaćem i međunarodnom tržištu; savjetuje i educira predstavnike pojedinih gospodarskih subjekata u području tržišne konkurentnosti; izrađuje i predlaže mjere za bolju primjenu i razvoj čistije proizvodnje u industriji; priprema i predlaže mjere za uspostavu i razvoj društvene odgovornosti u industriji; priprema i predlaže mjere za efikasnije korištenje energenata, sirovine i ljudskih potencijala u industriji; izrađuje nacrte prijedloga zakona i prijedloge drugih propisa; organizira i provodi edukaciju i osposobljavanje određenih subjekata, institucija i šire javnosti; izrađuje i predlaže nacionalne strateške dokumente i podloge za sigurno gospodarenje posebnim robama i kemikalijama; priprema i sudjeluje u zaključivanju, te provodi međunarodne ugovore i konvencije kojima se uspostavljaju određena ograničenja, zabrane, odnosno posebne mjere sigurnosti i planiranja za određene robe i kemikalije uz nalaganje posebnog nadzora nad njihovim cjelokupnim postupanjem (postupak sigurnog gospodarenja); neposredno surađuje s međunarodnim organizacijama i specijaliziranim agencijama Ujedinjenih naroda, te srodnim inozemnim organizacijama i institucijama u području postupanja posebnim robama i kemikalijama (UNIDO, UNDP, UNEP Chemicals, Međunarodna komisija za nadzor droga (International Narcotic Control Board – INCB) i dr.), te drugim međunarodnim organizacijama (NATO – Odbor za industrijsko planiranje, Organizacija za zabranu kemijskog oružja (Organization for the Prohibition of Chemical Weapons – OPCW) i dr.); priprema i provodi aktivnosti razmjene iskustva, programiranja i ostvarivanja svekolike tehničke pomoći usmjerene cjelovitom osposobljavanju nacionalnih kapaciteta; organizira i provodi stručnu suradnju s drugim tijelima i institucijama državne uprave; poslove vezane za nacionalnu strategiju razvoja inovacija i nacionalnu strategiju razvoja sustava intelektualnog vlasništva sa strategijama industrijske, tehnološke i inovacijske politike; izrađuje i predlaže zakonsku propise vezane za razvoj i unaprjeđenje industrijske politike i konkurentnosti hrvatskoga gospodarstva putem poticanja inovacija i razvojem novih tehnologija; potiče primjenu i korištenje prava intelektualnog i industrijskog vlasništva i poticanje inovacija u industriji u cilju razvoja konkurentnosti hrvatskoga gospodarstva s naglaskom na potporu ključnim gospodarskim sektorima sukladno nacionalnoj strategiji razvitka; sudjeluje u izradi nacionalne strategije inovacija i akcijskom planu njezine provedbe; organizira i provodi programe i mjere za poticanje inovacija u industriji te njihovo sustavno praćenje; predlaže mjerljive indikatore inovativnosti u industriji; predlaže poticaje za inovacije u industriji; izrađuje izvještaje i analize u vezi inovacija u pojedinim granama industrije; sudjeluje u izradi studija izvedivosti iz područja inovacija od ključnog značaja; organizira skupove, kongrese i druge oblike javnog informiranja iz područja inovacija u industriji; surađuje s drugim sudionicima iz državne uprave, gospodarstva, međunarodnih institucija na realizaciji zajedničkih projekata; objavljuje publikacije iz područja inovacija te daje stručna mišljenja iz područja inovacija u industriji po potrebi; provodi analize i reviziju stanja intelektualnog vlasništva u Republici Hrvatskoj po metodologiji Svjetske organizacije za intelektualno vlasništvo (WIPO); predlaže na temelju analiza aktivnosti postojećih institucija povezanih sa razvojem inovacija, novih tehnologija i intelektualnog vlasništva (R&D institucija, klastera, tehnoloških parkova, inovacijskih centara i centara za transfer tehnologije) način povezivanja postojeće infrastrukture i razvoja mreža institucija; predlaže poticajne mjere za eksploataciju intelektualnog vlasništva – na razini poduzeća, makroekonomskoj razini i na razini Europske unije; predlaže edukacijske programe o razvoju i poticanju inovacija i novih tehnologija, te intelektualnog vlasništva; predlaže i priprema projekte za traženje stručne, tehničke i financijske potpore međunarodnih institucija; provodi poslove vezane uz analizu, razvoj i primjenu hrvatskog inovacijskog sustava u industriji; predlaže i provodi mjere za pokretanje sektorskih istraživačkih projekata, predlaže mjere za poticanje transfera znanja, modifikacije i daljnjeg usavršavanja proizvoda visokih tehnologija; predlaže mjere i izgradnju sustava spajanja velikih, srednjih i malih poduzetnika u strateškim sektorima u cilju zajedničkog nastupa na tržištu i u cilju razvoja novih tehnologija, te obavlja i druge poslove iz djelokruga Sektora. U Službi za tržišnu konkurentnost i potporu industriji, ustrojavaju se sljedeći odjeli:

3.1.2.1. Odjel za održivi razvitak industrije

3.1.2.2. Odjel za tržišnu konkurentnost i inovacije.

3.1.2.1. Odjel za održivi razvitak industrije

Članak 23.

Odjel za održivi razvitak industrije obavlja stručne poslove, izrađuje, prati i predlaže mjere za održivi razvitak industrije obzirom na sigurnost, zaštitu zdravlja i okoliša; izrađuje i predlaže mjere za bolju primjenu i razvoj čistije proizvodnje u industriji; priprema i predlaže mjere za uspostavu i razvoj društvene odgovornosti u industriji; priprema i predlaže mjere za efikasnije korištenje energenata, sirovine i ljudskih potencijala u industriji; izrađuje nacrte prijedloga zakona i prijedloge drugih propisa; organizira i provodi edukaciju i osposobljavanje određenih subjekata, institucija i šire javnosti; izrađuje i predlaže nacionalne strateške dokumente i podloge za sigurno gospodarenje posebnim robama i kemikalijama; priprema i sudjeluje u zaključivanju, te provodi međunarodne ugovore i konvencije kojima se uspostavljaju određena ograničenja, zabrane, odnosno posebne mjere sigurnosti i planiranja za određene robe i kemikalije uz nalaganje posebnog nadzora nad njihovim cjelokupnim postupanjem (postupak sigurnog gospodarenja); neposredno surađuje s međunarodnim organizacijama i specijaliziranim agencijama Ujedinjenih naroda, te srodnim inozemnim organizacijama i institucijama u području postupanja posebnim robama i kemikalijama (UNIDO, UNDP, UNEP Chemicals, Međunarodna komisija za nadzor droga (International Narcotic Control Board – INCB) i dr.), te drugim međunarodnim organizacijama (NATO – Odbor za industrijsko planiranje, Organizacija za zabranu kemijskog oružja (Organization for the Prohibition of Chemical Weapons – OPCW) i dr.); priprema i provodi aktivnosti razmjene iskustva, programiranja i ostvarivanja svekolike tehničke pomoći usmjerene cjelovitom osposobljavanju nacionalnih kapaciteta; organizira i provodi stručnu suradnju s drugim tijelima i institucijama državne uprave; obavlja druge poslove iz djelokruga Službe.

3.1.2.2. Odjel za tržišnu konkurentnost i inovacije

Članak 24.

Odjel za tržišnu konkurentnost i inovacije obavlja stručne poslove vezane za analizu ključnih čimbenika tržišne konkurentnosti u pojedinim granama industrije; potiče provođenje najboljih praksi u području inovacija i tržišne konkurentnosti na domaćem i međunarodnom tržištu; savjetuje i educira predstavnike pojedinih gospodarskih subjekata u području tržišne konkurentnosti; sudjeluje s drugim nadležnim tijelima državne uprave u provođenju aktivnosti vezanih uz nacionalnu strategiju razvoja inovacija i nacionalnu strategiju razvoja sustava intelektualnog vlasništva sukladno strategijama industrijske, tehnološke i inovacijske politike; izrađuje i predlaže zakonske propise vezane za razvoj i unaprjeđenje industrijske politike i konkurentnosti hrvatskoga gospodarstva putem poticanja inovacija i razvoj novih tehnologija; potiče primjenu i korištenje prava intelektualnog i industrijskog vlasništva i poticanje inovacija u industriji u cilju razvoja konkurentnosti hrvatskoga gospodarstva s naglaskom na potporu ključnim gospodarskim sektorima sukladno nacionalnoj strategiji razvitka; sudjeluje u izradi nacionalne strategije inovacija i akcijskom planu njezine provedbe; organizira i provodi programe i mjere za poticanje inovacija u industriji te njihovo sustavno praćenje; predlaže mjerljive indikatore inovativnosti u industriji; predlaže poticaje za inovacije u industriji; izrađuje izvještaje i analize u vezi inovacija u pojedinim granama industrije; sudjeluje u izradi studija izvedivosti iz područja inovacija od ključnog značaja; organizira skupove, kongrese i druge oblike javnog informiranja iz područja inovacija u industriji; surađuje s drugim sudionicima iz državne uprave, gospodarstva, međunarodnih institucija na realizaciji zajedničkih projekata; objavljuje publikacije iz područja inovacija te daje stručna mišljenja iz područja inovacija u industriji po potrebi; provodi analize i reviziju stanja intelektualnog vlasništva u Republici Hrvatskoj po metodologiji Svjetske organizacije za intelektualno vlasništvo (WIPO); predlaže na temelju analiza aktivnosti postojećih institucija povezanih sa razvojem inovacija, novih tehnologija i intelektualnog vlasništva (R&D institucija, klastera, tehnoloških parkova, inovacijskih centara i centara za transfer tehnologije) način povezivanja postojeće infrastrukture i razvoja mreža institucija; predlaže poticajne mjere za eksploataciju intelektualnog vlasništva – na razini poduzeća, makroekonomskoj razini i na razini Europske unije; predlaže edukacijske programe o razvoju i poticanju inovacija i novih tehnologija, te intelektualnog vlasništva; predlaže i priprema projekte za traženje stručne, tehničke i financijske potpore međunarodnih institucija; provodi poslove vezane uz analizu, razvoj i primjenu hrvatskog inovacijskog sustava u industriji; predlaže i provodi mjere za pokretanje sektorskih istraživačkih projekata, predlaže mjere za poticanje transfera znanja, modifikacije i daljnjeg usavršavanja proizvoda visokih tehnologija; predlaže mjere i izgradnju sustava spajanja velikih, srednjih i malih poduzetnika u strateškim sektorima u cilju zajedničkog nastupa na tržištu i u cilju razvoja novih tehnologija; obavlja druge poslove iz djelokruga Službe.

3.2. SEKTOR ZA ENERGETIKU

Članak 25.

Sektor za energetiku obavlja upravne i stručne poslove u vezi s energetikom Republike Hrvatske, izrađuje prijedloge zakona i propisa iz područja energetike (električne i toplinske energije, nafte, naftnih derivata, prirodnog plina i nuklearne energetike); predlaže strategiju energetskog razvoja te programe i mjere za njenu provedbu sukladno načelima energetske strategije, načelima sigurnosti opskrbe, konkurentnosti energetskog sektora i održivog razvoja, radi na stvaranju uvjeta za provedbu zacrtane energetske politike Republike Hrvatske, prati i analizira ostvarivanje zacrtanih ciljeva, predlaže mjere za usklađivanje razvoja energetskog sektora s razvojnim planovima Republike Hrvatske, koordinira poslove u vezi s gospodarenjem energijom, analizira i ocjenjuje planove razvoja elektroenergetskog, plinskog i naftnog sektora, prati tržište i potiče razvoj tržišta energije u Republici Hrvatskoj, potiče konkurentnost energetskog sektora, promovira ulaganja u energetski sektor, sudjeluje u izradi energetskih bilanci, prati i analizira potrošnju primarnih energenata radi predviđanja potrošnje primarnih energenata, kontinuirano prati i analizira sigurnost opskrbe energentima, prati makroekonomska kretanja u Hrvatskoj i svijetu i analizira njihov utjecaj na energetiku, prati cijene energenata i njihov utjecaj na gospodarstvo; izrađuje energetsko-gospodarske analize i s tim u vezi dugoročne i godišnje energetske bilance, prati proizvodnju, potrošnju, promet, uvoz i izvoz energenata, prati planiranje i izgradnju energetskih objekata te njihov utjecaj na okoliš, prati obavljanje tehničko-sigurnosnih analiza i prosudbi, predlaže pokretanje nacionalnih energetskih programa za osiguravanje dugoročnih razvojnih ciljeva, izrađuje programe za učinkovitije korištenje energije i njihovu provedbu; odobrava planove razvoja plinskog sustava, odobrava planove razvoja elektroenergetskog sustava, sudjeluje u izradi tarifnih pravilnika, vodi i sudjeluje u programima i projektima međunarodne suradnje, sudjeluje u izradi operativnih programa za fondove Europske unije iz područja energetike, kreira i nominira projekte od interesa za sigurnost opskrbe, energetsku učinkovitost i obnovljive izvore energije za financiranje iz fondova Europske unije, ostvaruje suradnju s međunarodnim institucijama i državnim tijelima, analizira restrukturiranje energetskog sektora; koordinira, prati, usklađuje i surađuje u provedbi mjera energetske politike u okviru sektorskih politika (zaštita okoliša i prirode, industrija, promet, šumarstvo, vodno gospodarstvo, graditeljstvo, znanost i dr.); obavlja upravne i stručne poslove koji se odnose na nekonvencionalne obnovljive izvore energije i kogeneraciju čije se korištenje potiče, vodi propisan Registar projekata i postrojenja za korištenje obnovljivih izvora energije i kogeneracije te povlaštenih proizvođača; priprema programe i mjere za stavljanje biogoriva na tržište motornih goriva i korištenje biogoriva za potrebe prijevoza; provodi upravni nadzor nad primjenom zakona iz područja energetike, vodi drugostupanjske upravne postupke iz područja energetike, obavlja stručne poslove u vezi s međunarodnim i bilateralnim ugovorima, te obavlja druge poslove iz djelokruga Uprave. U Sektoru za energetiku, ustrojavaju se sljedeće službe:

3.2.1. Služba za unutarnje energetsko tržište i energetske sustave

3.2.2. Služba za obnovljive izvore energije, energetsku učinkovitost i nove tehnologije

3.2.3. Služba za energetsku politiku, strategiju i projekte Europske unije.

3.2.1. Služba za unutarnje energetsko tržište i energetske sustave

Članak 26.

Služba za unutarnje energetsko tržište i energetske sustave obavlja poslove vezane sa stvaranjem uvjeta za provedbu zacrtane energetske politike Republike Hrvatske i njeno usklađivanje sa zakonodavstvom Europske unije, izrađuje prijedlog prioritetnih energetskih projekata za uključivanje u transeuropske mreže, prati, koordinira i usklađuje restrukturiranje energetskih kompanija, koordinira suradnju s Energetskom zajednicom i prati ispunjenja obveza iz Ugovora o Energetskoj zajednici, analize tokova energije, zbivanja na svjetskom tržištu energenata, razmatra problematiku cijena energenata, obavlja djelatnosti vezane uz izgradnju energetskih objekata, usklađuje povezivanje energetskih sustava Republike Hrvatske sa sustavima drugih zemalja, usklađuje razvitak energetskog sustava s razvojnim planovima Republike Hrvatske, predlaže mjere za učinkovitu organizaciju energetskih djelatnosti, sudjeluje u izradi zakonske i podzakonske regulative iz područja energetike, prati i analizira gospodarske mjere od utjecaja na položaj pravnih osoba u području energetike, sudjeluje u izradi i postupku donošenja tarifnih sustava i općih uvjeta za pojedine energente i kategorije kupaca, prati kvalitetu energetskih usluga, prati razvojne programe i poslovanje trgovačkih društava iz područja energetike, izrađuje analize i stručne podloge za odobravanje energetskih investicijskih planova u djelokrugu Ministarstva, prati stanje razvitka naftnog i plinskog gospodarstva u inozemstvu, predlaže aktivnosti iz područja energetske učinkovitosti i obnovljivih izvora energije, sudjeluje u aktivnostima vezanim uz bilateralne i multilateralne sporazume Republike Hrvatske na području energetike; provodi mjere za usklađivanje razvoja energetskog sektora s razvojnim planovima Europske unije, sudjeluje u provođenju programa Europske unije, nadzire tehničku realizaciju projekata Europske unije, koordinira izradu i realizaciju provedbe provedbenih propisa sukladno obvezama u Energetskoj zajednici organizira promotivne aktivnosti te obavlja druge poslove iz djelokruga Sektora. U Službi za unutarnje energetsko tržište i energetske sustave, ustrojavaju se sljedeći odjeli:

3.2.1.1. Odjel za unutarnje energetsko tržište

3.2.1.2. Odjel za energetske sustave.

3.2.1.1. Odjel za unutarnje energetsko tržište

Članak 27.

Odjel za unutarnje energetsko tržište obavlja poslove u vezi s pripremom prijedloga zakonskih i podzakonskih akata vezanih uz otvaranje tržišta energijom, prati proizvodnju i opskrbu energijom, ocjenjuje tehničko-sigurnosne analize i procjenu rizika za energetske objekte, izrađuje energetsko-gospodarske analize tokova energije, prati utjecaj svjetskog tržišta energenata na domaće, analizira tehno-ekonomske efekte cijena energenata i odnose cijena između pojedinih energenata, prati razvojne programe i poslovanje trgovačkih društava iz područja energetike, prati preradu, opskrbu i transport nafte i plina, obavlja nadzor nad provedbom zacrtanih planova izgradnje, korištenja, modernizacije/obnove energetskih objekata, prati razvitak naftno-plinskoga gospodarstva u regiji i inozemstvu, sudjeluje u aktivnostima vezanim uz bilateralne i multilateralne sporazume Republike Hrvatske na području energetike; organizira promotivne aktivnosti te obavlja druge poslove iz djelokruga Službe.

3.2.1.2. Odjel za energetske sustave

Članak 28.

Odjel za energetske sustave izrađuje prijedlog prioritetnih energetskih projekata za uključivanje u transeuropske mreže, prati, koordinira i usklađuje restrukturiranje energetskih kompanija, obavlja poslove u vezi s planiranjem i izgradnjom energetskih objekata te njihovim utjecajem na okoliš, izrađuje analize i stručne podloge za odobravanje razvoja plinskog gospodarstva i elektroenergetskog sustava u državi u skladu s prirodnim mogućnostima i energetskom strategijom, usklađuje izradu i operacionalizaciju radova energetskog sustava Republike Hrvatske sa sustavima drugih zemalja, predlaže mjere za usklađivanje razvitka energetskog sustava s razvojnim planovima Republike Hrvatske, predlaže mjere za usklađivanje organizacije energetskih djelatnosti s planovima i potrebama Republike Hrvatske, sudjeluje u izradi nacrta prijedloga zakona i drugih općih i tehničkih propisa iz područja energetike koji se odnosi na mreže kao prirodne monopole, a koji se odnose na prijenos i distribuciju plina i električne energije, prati kvalitetu usluge, prati i analizira gospodarske mjere od utjecaja na položaj pravnih osoba u području energetike te rad i ostvarivanje poslova tih pravnih osoba, sudjeluje u izradi i donošenju tarifnih sustava i općih uvjeta za pojedine energente i kategorije kupaca, koordinira izradu i operacionalizaciju elektroenergetskog, plinskog i naftnog sustava Republike Hrvatske sa sustavima drugih zemalja, koordinira suradnju s Energetskom zajednicom i prati ispunjenja obveza iz Ugovora o Energetskoj zajednici, te obavlja druge poslove iz djelokruga Službe.

3.2.2. Služba za obnovljive izvore energije, energetsku učinkovitost i nove tehnologije

Članak 29.

Služba za obnovljive izvore energije, energetsku učinkovitost i nove tehnologije obavlja upravne i stručne poslove u vezi s obnovljivim izvorima energije u području električne i toplinske/rashladne energije čija se proizvodnja potiče posebnim tarifama i energetske učinkovitosti u svim dijelovima energetskog ciklusa (proizvodnja, prijenos, distribucija i neposredna potrošnja energije) kao dijela energetske politike Republike Hrvatske u suradnji s ministarstvom nadležnim za graditeljstvo; izrađuje prijedloge zakona i propisa iz područja obnovljivih izvora energije; u suradnji s ministarstvom nadležnim za graditeljstvo izrađuje prijedloge i zakona i propisa iz područja energetske učinkovitosti; prati zakonodavstvo Europske unije i harmonizira domaće zakonodavstvo s direktivama europskog zakonodavnog okvira iz djelokruga Službe, predlaže i prati ekonomske instrumente za poticanje korištenja obnovljivih izvora energije i energetske učinkovitosti u suradnji s ministarstvom nadležnim za graditeljstvo; prati i analizira ostvarivanje politike i strategije u segmentu obnovljivih izvora energije i energetske učinkovitosti, osobito ispunjavanje ciljeva (udjela) i izvještava o napretku te predlaže unaprjeđenje politike; utvrđuje prepreke i predlaže mjere za uklanjanje prepreka za provedbu politike i mjera za korištenje obnovljivih izvora energije i energetske učinkovitosti u energetskom sektoru, sektoru industrije i prometa; analizira i ocjenjuje planove razvoja energetskog sektora u segmentu obnovljivih izvora energije i energetske učinkovitosti; obavlja upravne i stručne poslove koji se odnose na obnovljive izvore energije i kogeneraciju; vodi propisan Registar projekata i postrojenja za korištenje obnovljivih izvora energije i kogeneracije te povlaštenih proizvođača; koordinira, prati, usklađuje i surađuje u provedbi mjera za korištenje obnovljivih izvora energije, te u suradnji s ministarstvom nadležnim za graditeljstvo koordinira, prati, usklađuje i surađuje u provedbi mjera energetske učinkovitosti u okviru sektorskih politika (zaštita okoliša-posebice ublažavanje klimatskih promjena, poljoprivreda, industrija, promet, šumarstvo, graditeljstvo, upravljanje državnom imovinom i dr.); obavlja stručne poslove u vezi s međunarodnim i bilateralnim ugovorima u području obnovljivih izvora energije i energetske učinkovitosti u suradnji s ministarstvom nadležnim za graditeljstvo te obavlja i druge poslove iz djelokruga Sektora. U Službi za obnovljive izvore energije, energetsku učinkovitost i nove tehnologije, ustrojavaju se sljedeći odjeli:

3.2.2.1. Odjel za obnovljive izvore energije i biogoriva

3.2.2.2. Odjel za energetsku učinkovitost i nove tehnologije.

3.2.2.1. Odjel za obnovljive izvore energije i biogoriva

Članak 30.

Odjel za obnovljive izvore energije i biogoriva priprema nacionalne programe za korištenje obnovljivih izvora energije u području električne i toplinske/rashladne energije čija se proizvodnja potiče i usklađuje njihovu provedbu; prati aktivnosti za implementaciju i sustave potpore za korištenje obnovljivih izvora energije u području električne i toplinske/rashladne energije; predlaže nacionalne programe i mjere za korištenje obnovljivih izvora te mjere za uklanjanje prepreka i prati njihovu provedbu; priprema, prati i predlaže korekciju sustava poticajnih cijena za povlaštenu proizvodnju električne i toplinske/rashladne energije; priprema nacionalne programe za stavljanje biogoriva na tržište motornih goriva i korištenje biogoriva za potrebe prijevoza i usklađuje njihovu provedbu sa sektorima poljoprivrede i zaštite okoliša; prati zakonodavstvo Europske unije i harmonizira domaće zakonodavstvo s direktivama europskog zakonodavnog okvira, sudjeluje u aktivnostima fonda nadležnog za pitanja energetske učinkovitosti, te u aktivnostima vezanim uz sporazume Republike Hrvatske s drugim državama i međunarodnim organizacijama na području obnovljivih izvora energije; organizira promotivne aktivnosti za korištenje obnovljivih izvora energije u području električne i toplinske/rashladne energije, promovira korištenje novih ekološki i ekonomski opravdanih tehnologija te obavlja druge poslove iz djelokruga Službe.

3.2.2.2. Odjel za energetsku učinkovitost i nove tehnologije

Članak 31.

Odjel za energetsku učinkovitost i nove tehnologije priprema nacionalne programe i planove za učinkovitije korištenje energije u svim dijelovima energetskog ciklusa i u suradnji s ministarstvom nadležnim za graditeljstvo prati njihovu provedbu te ocjenjuje njihovu uspješnost putem sustava mjerenja i verifikacije ušteda energije kojega vodi na nacionalnoj razini te izvještava o ostvarenim uštedama i ispunjavanju ciljeva, predlaže mjere za učinkovitije korištenje energije i primjenu novih tehnologija poglavito u energetskom sektoru, sektoru industrije i prometa te surađuje s ministarstvom nadležnim za graditeljstvo; donosi prijedloge zakona i propise vezane uz učinkovito korištenje energije pri čemu surađuje s drugim tijelima državne uprave te osigurava harmonizaciju s direktivama europskog zakonodavnog okvira u suradnji s ministarstvom nadležnim za graditeljstvo, sudjeluje u aktivnostima fonda nadležnog za pitanja energetske učinkovitosti, te u aktivnostima vezanim uz sporazume Republike Hrvatske s drugim državama i međunarodnim organizacijama na području energetske učinkovitosti i korištenja novih tehnologija; organizira promotivne aktivnosti za poboljšanje energetske učinkovitosti, promovira korištenje novih ekološki i ekonomski opravdanih tehnologija, surađuje s pravnim i fizičkim osobama, državnim i međunarodnim tijelima, institucijama i udrugama u provedbi svih drugih programa i projekata energetske učinkovitosti te obavlja druge poslove iz djelokruga Službe.

3.2.3. Služba za energetsku politiku, strategiju i projekte Europske unije

Članak 32.

Služba za energetsku politiku, strategiju i projekte Europske unije obavlja poslove u vezi s provedbom zacrtane energetske politike Republike Hrvatske, odnosno strategije razvoja energetike, izrađuje prijedloge zakona i propisa iz područja energetike, toplinske energije, elektroenergetike, nafte, naftnih derivata i prirodnog plina, prati ostale neumrežene energente i pitanja vezana uz nuklearnu energiju, predlaže mjere za usklađivanje razvoja energetskog sektora s razvojnim planovima Republike Hrvatske, prati i provodi mjere sigurnosti opskrbe energijom Republike Hrvatske, prati zakonodavstvo Europske unije i harmonizira domaće zakonodavstvo s europskim direktivama, prati provođenje međunarodnih ugovora iz Sektora za energetiku, koordinira poslove u vezi s gospodarenjem energijom, analizira i ocjenjuje planove razvoja energetskog sektora, sudjeluje u izradi programa racionalnog korištenja energije i povećanja energetske učinkovitosti, koordinira i sudjeluje u izradi energetskih bilanci, kontinuirano prati i analizira izvršavanje energetske bilance, kontinuirano prati i analizira sigurnost opskrbe energentima, priprema za tiskanje publikaciju »Energija u Hrvatskoj«, provodi poslove vezane uz pripremu programa i projekata financiranih IPA instrumentima i budućim strukturnim fondovima Europske unije, surađuje s tijelima jedinica lokalne i područne (regionalne) samouprave na pripremi projekata financiranih instrumentima Europske unije, surađuje s drugim institucijama i tijelima Republike Hrvatske zaduženim za energetiku, potiče sudjelovanje hrvatskih institucija u razvojnom programima poput Strateškog energetskog tehnološkog plana Europske unije, surađuje u radu Dunavske strategije, promovira energetski sektor, prati pitanja vezana uz socijalnu politiku i dostupnost energetskih usluga te obavlja i druge poslove u okviru djelokruga Sektora. U Službi za energetsku politiku, strategiju i projekte Europske unije, ustrojavaju se sljedeći odjeli:

3.2.3.1. Odjel za energetsku politiku i energetsko planiranje

3.2.3.2. Odjel za međunarodnu suradnju, programe i projekte Europske unije.

3.2.3.1. Odjel za energetsku politiku i energetsko planiranje

Članak 33.

Odjel za energetsku politiku i energetsko planiranje priprema strategiju i programe razvoja energetskog sektora, priprema program provedbe energetske strategije Republike Hrvatske, priprema izviješća vezana uz sigurnost opskrbe, provodi mjere za usklađivanje razvoja energetskog sektora s razvojnim planovima Republike Hrvatske, koordinira poslove u vezi s gospodarenjem energijom, analizira i ocjenjuje planove razvoja energetskog sektora, sudjeluje u izradi energetskih bilanci, analizira izvršavanje energetske bilance, kontinuirano prati i analizira sigurnost opskrbe energentima, prati pitanja vezana uz socijalnu politiku dostupnost i dostatnost opskrbe energijom, te obavlja i druge poslove u okviru djelokruga Službe.

3.2.3.2. Odjel za međunarodnu suradnju, programe i projekte Europske unije

Članak 34.

Odjel za međunarodnu suradnju, programe i projekte Europske unije izrađuje prijedloge zakona i propisa iz područja energetike, elektroenergetike, nafte i plina, daje stručna tumačenja, surađuje s tijelima jedinica lokalne i područne (regionalne) samouprave nadležnim za pitanja energetike, prati i sudjeluje u aktivnostima Fonda nadležnog za financiranje razgradnja Nuklearne elektrane Krško, prati provođenje međunarodnih ugovora iz sektora energetike, koordinira suradnju s tijelima državne uprave i raznim ustanovama, prati usklađenost hrvatskog zakonodavstva sa zakonodavstvom Europske unije, priprema i provodi projekte i programe Europske unije, nominira i koordinira projekt IPA I jačanje administrativnih kapaciteta, međunarodne projekte i darovnice te obavlja i druge poslove u okviru djelokruga Službe.

3.3. SEKTOR ZA RUDARSTVO

Članak 35.

Sektor za rudarstvo obavlja upravne i stručne poslove u vezi s rudarstvom Republike Hrvatske, izrađuje prijedloge zakona i propisa iz područja rudarstva, planira i predlaže rudarsku politiku, obavlja upravne i stručne poslove koji se odnose na istraživanje i eksploataciju mineralnih sirovina, utvrđuje strategiju gospodarenja mineralnim sirovinama i razvoja rudarstva, izdaje odobrenja za istraživanje mineralnih sirovina i određivanje eksploatacijskih polja mineralnih sirovina, dodjeljuje koncesije za eksploataciju mineralnih sirovina, izdaje građevinske i uporabne dozvole za rudarske objekte i postrojenja, vodi registar istražnih prostora mineralnih sirovina, registar eksploatacijskih polja mineralnih sirovina registar koncesija mineralnih sirovina i jedinstveni informacijski sustav mineralnih sirovina, vodi evidenciju o rezervama mineralnih sirovina i izrađuje godišnje bilance rezervi mineralnih sirovina, provodi postupke provjere elaborata o rezervama mineralnih sirovina, postupke provjere rudarskih projekata istraživanja i eksploatacije mineralnih sirovina, provodi tehničke preglede za izdavanje uporabnih dozvola za rudarske objekte i postrojenja, postupke polaganja stručnih ispita iz područja rudarstva, provodi upravni nadzor nad primjenom zakona iz područja rudarstva, vodi drugostupanjske upravne postupke iz područja rudarstva, obavlja stručne poslove u vezi s međunarodnim i bilateralnim ugovorima, u Sektoru se pripremaju i provode projekti i programi Europske unije te obavljaju i drugi poslovi iz djelokruga Uprave. U Sektoru za rudarstvo, ustrojavaju se sljedeće službe:

3.3.1. Služba upravnih poslova u rudarstvu

3.3.2. Služba gospodarskih poslova u rudarstvu.

3.3.1. Služba upravnih poslova u rudarstvu

Članak 36.

Služba upravnih poslova u rudarstvu obavlja upravne poslove u prvom stupnju koji se odnose na istraživanje i eksploataciju svih mineralnih sirovina osim za mineralne sirovine za proizvodnju građevnih materijala (tehničko-građevni kamen, građevni pijesak i šljunak, te ciglarska glina), izdaje odobrenja za istraživanje i određivanje eksploatacijskih polja mineralnih sirovina, dodjeljuje koncesije za eksploataciju mineralnih sirovina, izdaje građevinske i uporabne dozvole za rudarske objekte i postrojenja, vodi registar istražnih prostora mineralnih sirovina, registar eksploatacijskih polja mineralnih sirovina i jedinstveni informacijski sustav mineralnih sirovina, vodi evidenciju o rezervama mineralnih sirovina i izrađuje godišnju bilancu rezervi mineralnih sirovina, provodi postupke provjere elaborata o rezervama mineralnih sirovina, postupke provjere rudarskih projekata istraživanja i eksploatacije mineralnih sirovina, provodi tehničke preglede za izdavanje uporabnih dozvola za rudarske objekte i postrojenja, postupke polaganja stručnih ispita iz područja rudarstva, obavlja upravni nadzor u tijelima državne uprave u jedinicama lokalne i područne (regionalne) samouprave nadležnim za poslove rudarstva, obavlja upravne postupke u drugom stupnju koji se odnose na istraživanje i eksploataciju mineralnih sirovina za proizvodnju građevnih materijala (tehničko-građevni kamen, građevni pijesak i šljunak, te ciglarska glina); prati poslovanje rudarskih gospodarskih subjekata, prati i analizira gospodarske mjere od utjecaja na položaj rudarskih gospodarskih subjekata utvrđuje strategiju gospodarenja mineralnim sirovinama, izrađuje prijedloge zakonske i podzakonske regulative iz područja rudarstva, obavlja druge poslove iz djelokruga Sektora. U Službi upravnih poslova u rudarstvu, ustrojavaju se sljedeći odjeli:

3.3.1.1. Odjel upravnih poslova za energetske mineralne sirovine

3.3.1.2. Odjel upravnih poslova za neenergetske mineralne sirovine.

3.3.1.1. Odjel upravnih poslova za energetske mineralne sirovine

Članak 37.

Odjel upravnih poslova za energetske mineralne sirovine obavlja upravne poslove koji se odnose na istraživanje i eksploataciju energetskih mineralnih sirovina, izdaje odobrenja za istraživanje energetskih mineralnih sirovina i određivanje eksploatacijskih polja energetskih mineralnih sirovina, dodjeljuje koncesije za eksploataciju energetskih mineralnih sirovina, izdaje građevinske i uporabne dozvole za rudarske objekte i postrojenja za energetske mineralne sirovine, vodi registar istražnih prostora energetskih mineralnih sirovina, registar eksploatacijskih polja energetskih mineralnih sirovina, jedinstveni informacijski sustav energetskih mineralnih sirovina, provodi postupke provjere elaborata o rezervama energetskih mineralnih sirovina, provodi postupke provjere rudarskih projekata za istraživanje i eksploataciju energetskih mineralnih sirovina, provodi tehničke preglede za izdavanje uporabnih dozvola za rudarske objekte i postrojenja za energetske mineralne sirovine, provodi postupke polaganja stručnih ispita iz područja rudarstva, sudjeluje u utvrđivanju strategije gospodarenja mineralnim sirovinama, sudjeluje u izradi prijedloga zakonske i podzakonske regulative iz područja rudarstva, obavlja i druge poslove iz djelokruga Službe.

3.3.1.2. Odjel upravnih poslova za neenergetske mineralne sirovine

Članak 38.

Odjel upravnih poslova za neenergetske mineralne sirovine obavlja upravne poslove u prvom stupnju koji se odnose na istraživanje i eksploataciju svih neenergetskih mineralnih sirovina osim za mineralne sirovine za proizvodnju građevnih materijala (tehničko-građevni kamen, građevni pijesak i šljunak, te ciglarska glina), izdaje odobrenja za istraživanje neenergetskih mineralnih sirovina i određivanje eksploatacijskih polja neenergetskih mineralnih sirovina, dodjeljuje koncesije za eksploataciju neenergetskih mineralnih sirovina, izdaje građevinske i uporabne dozvole za rudarske objekte i postrojenja za neenergetske mineralne sirovine, vodi registar istražnih prostora neenergetskih mineralnih sirovina, registar eksploatacijskih polja neenergetskih mineralnih sirovina i jedinstveni informacijski sustav neenergetskih mineralnih sirovina, provodi postupke provjere elaborata o rezervama neenergetskih mineralnih sirovina, provodi postupke provjere rudarskih projekata za istraživanje i eksploataciju neenergetskih mineralnih sirovina, provodi tehničke preglede za izdavanje uporabnih dozvola za rudarske objekte i postrojenja za neenergetske mineralne sirovine, provodi postupke polaganja stručnih ispita iz područja rudarstva, obavlja upravni nadzor u tijelima državne uprave u jedinicama lokalne i područne (regionalne) samouprave nadležnim za poslove rudarstva, obavlja upravne postupke u drugom stupnju koji se odnose na istraživanje i eksploataciju mineralnih sirovina za proizvodnju građevnih materijala (tehničko-građevni kamen, građevni pijesak i šljunak, te ciglarska glina), sudjeluje u utvrđivanju strategije gospodarenja mineralnim sirovinama, sudjeluje u izradi prijedloga zakonske i podzakonske regulative iz područja rudarstva, obavlja i druge poslove iz djelokruga Službe.

3.3.2. Služba gospodarskih poslova u rudarstvu

Članak 39.

Služba gospodarskih poslova u rudarstvu obavlja sve poslove iz područja rudarstva koji se vode u registru koncesija ministarstva nadležnog za financije (naknade za istraživanje mineralnih sirovina i naknade za eksploataciju mineralnih sirovina),sudjeluje u izradi evidencije o rezervama mineralnih sirovina te sudjeluje u izradi godišnje bilance rezervi mineralnih sirovina, sudjeluje u provođenju postupaka provjere elaborata o rezervama mineralnih sirovina, sudjeluje u vođenju registra istražnih prostora mineralnih sirovina, registra eksploatacijskih polja mineralnih sirovina i jedinstvenog informacijskog sustava mineralnih sirovina, prati poslovanje rudarskih gospodarskih subjekata, prati i analizira gospodarske mjere od utjecaja na položaj rudarskih gospodarskih subjekata, sudjeluje u utvrđivanju strategije gospodarenja mineralnim sirovinama, sudjeluje u izradi prijedloga zakonske i podzakonske regulative iz područja rudarstva, obavlja druge poslove iz djelokruga Sektora.

4. UPRAVA ZA TRGOVINU I UNUTARNJE TRŽIŠTE

Članak 40.

Uprava za trgovinu i unutarnje tržište obavlja upravne i stručne poslove u vezi s unaprjeđenjem trgovine, tržišta i koordinacije unutarnjeg tržišta, usklađivanje i primjenu tehničkog zakonodavstva, te poduzima aktivnosti u vezi s prilagodbom hrvatskog zakonodavstva sa zakonodavstvom Europske unije koje se odnosi na trgovinu, tržište, elektroničko poslovanje, primjenu novih tehnologija, unaprjeđenje tržišta, slobodu kretanja roba, primjenu tehničkog zakonodavstva; prati usklađivanje zakonodavstva na području zaštite potrošača i opće sigurnosti proizvoda sa zakonodavstvom Europske unije, predlaže i provodi politiku u području zaštite potrošača, uključivši i izradu Nacionalnog programa za zaštitu potrošača; prati ostvarivanje ciljeva i zadataka utvrđenih Nacionalnim programom zaštite potrošača; predlaže mjere za unaprjeđenje učinkovitosti cjelokupnog sustava na području Republike Hrvatske; priprema analitičke podloge za praćenje stanja na području zaštite potrošača, te provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave nadležnim za poslove zaštite potrošača; prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača, te osigurava ravnomjeran razvoj trgovine na cijelom teritoriju Republike Hrvatske vodeći računa o specifičnim potrebama pojedinih kategorija potrošača i očuvanju urbanih središta; predlaže mjere u vezi s radnim vremenom trgovine; provodi prvostupanjski upravni postupak vezano uz registraciju stranih predstavništava u Republici Hrvatskoj, provodi drugostupanjski upravni postupak vezano uz žalbe na rješenja o minimalno tehničkim i drugim uvjetima u djelatnosti trgovine, provodi upravni nadzor nad radom nadležnih tijela u službama za gospodarstvo u jedinicama lokalne i područne (regionalne) samouprave; prati, analizira i predviđa kretanje cijena roba i usluga i obavlja poslove upravnog nadzora na području tržišta i cijena te predlaže poduzimanje mjera izravne kontrole cijena; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; predlaže i provodi mjere vezane za tržište nekretninama, vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina; predlaže i provodi politiku i mjere za unaprjeđenje elektroničkog poslovanja uključujući i izradu strategije razvitka elektroničkog poslovanja u suradnji s Nacionalnim vijećem za elektroničko poslovanje te prati i koordinira ostvarivanje mjera utvrđenih ovom strategijom i o tome podnosi godišnja izvješća; potiče donošenje kodeksa ponašanja za elektroničko poslovanje; koordinira proces prilagodbe pravnog sustava i pravne stečevine Europske unije na području elektroničkog poslovanja koje se odnosi na elektroničku trgovinu i primjenu elektroničkog potpisa; provodi mjere vezano za unaprjeđenje i uvođenje novih oblika i tehnologija u obavljanju trgovine, osobito onih koje se odnose na razvoj elektroničke trgovine; obavlja stručne i inspekcijske poslove u vezi elektroničkog potpisa; vodi Evidenciju davatelja usluga certificiranja u Republici Hrvatskoj te, po potrebi, u određenim uvjetima osigurava izvršenje opoziva certifikata; uspostavlja i osigurava rad nacionalnog certifikacijskog ovjerovitelja; provodi koordinaciju i razvoj nacionalne politike u području normizacije, akreditacije, ocjene sukladnosti i mjeriteljstva; surađuje s Nacionalnim akreditacijskim tijelom za dobrovoljnu akreditaciju davatelja usluga certificiranja; koordinira proces prilagodbe pravnog sustava Republike Hrvatske i pravne stečevine Europske unije na području slobodnog kretanja roba, koordinira stranu tehničku pomoć na istom području; koordinira usklađivanje i implementaciju direktiva Novog i direktiva Starog pristupa; koordinira poslove vezane za analizu neharmoniziranog područja (analiza postojećih zakona i podzakonskih propisa i njihove usklađenosti s odredbama članaka 34. – 36. Ugovora o funkcioniranju Europske unije i načelom uzajamnog priznavanja koje proizlaze iz sudske prakse Europskog suda pravde); koordinira poslove vezane uz pristupanje Sporazumu o ocjenjivanju sukladnosti i prihvaćanju industrijskih proizvoda – ACAA sporazum (Agreement on Conformity Assessment and Acceptance of Industrial Products); obavlja poslove vezane za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka (poslovi u okviru sustava SOLVIT); obavlja poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; na području slobodnog pružanja usluga, prati i koordinira implementaciju Sporazuma o stabilizaciji i pridruživanju u svom djelokrugu; obavlja poslove vezane za izradu nacrta zakona i podzakonskih propisa vezano uz izvoz i uvoz robe vojne namjene i nevojnih ubojnih sredstava te prati usklađenost istih sa zakonodavstvom Europske unije; obavlja poslove vođenja Očevidnika izvoznika i uvoznika robe vojne namjene i nevojnih ubojnih sredstava te Očevidnika pružatelja usluga za robu vojne namjene; provodi postupak izdavanja dozvola za izvoz i uvoz robe vojne namjene i nevojnih ubojnih sredstava, izvoz i uvoz tvari koje oštećuju ozonski sloj, izvoz i uvoz nuklearnih materijala ili posebne opreme, te obavlja poslove izdavanja drugih dozvola za izvoz i uvoz roba koje se nalaze na režimu dozvola temeljem Zakona o trgovini; vodi bazu podataka u vezi izvoza i uvoza robe vojne namjene i nevojnih ubojnih sredstava; brine o primjeni i implementaciji programa TRACKER; sudjeluje u radu tijela međunarodnih organizacija i institucija koje se bave prometom i sprječavanjem nelegalne trgovine naoružanja i vojne opreme; sudjeluje u radu tijela Wassenaar aranžmana te obavlja razmjenu podataka o izvozu robe vojne namjene putem programa WAIS sa ostalim zemljama članicama; surađuje s drugim tijelima državne uprave i sigurnosnim agencijama te međunarodnim organizacijama i nadležnim tijelima drugih država u razmjeni informacija o izvoznim i uvoznim aktivnostima za robu vojne namjene; provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave, nadležnim za poslove trgovine, tržišta i cijena; surađuje s drugim ministarstvima i institucijama; sudjeluje u pripremi programa i projekata te provedbi projekata iz pretpristupnih programa Europske unije i ostalih oblika međunarodne pomoći; obavlja i druge poslove iz djelokruga Ministarstva. U Upravi za trgovinu i unutarnje tržište, ustrojavaju se sljedeći sektori:

4.1. Sektor za trgovinu i tržište

4.2. Sektor za koordinaciju unutarnjeg tržišta.

4.1. SEKTOR ZA TRGOVINU I TRŽIŠTE

Članak 41.

Sektor za trgovinu i tržište obavlja upravne i stručne poslove u vezi s unaprjeđenjem trgovine i tržišta te poduzima aktivnosti u vezi s prilagodbom hrvatskog zakonodavstva sa zakonodavstvom Europske unije koje se odnosi na trgovinu, tržište, elektroničko poslovanje, primjenu novih tehnologija, unaprjeđenje tržišta, prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača te osigurava ravnomjeran razvoj trgovine na cijelom teritoriju Republike Hrvatske vodeći računa o specifičnim potrebama pojedinih kategorija potrošača i očuvanju urbanih središta; predlaže mjere u vezi s radnim vremenom trgovine; provodi prvostupanjski upravni postupak vezano uz registraciju stranih predstavništava u Republici Hrvatskoj, provodi drugostupanjski upravni postupak vezano uz žalbe na rješenja o minimalno tehničkim i drugim uvjetima u djelatnosti trgovine, provodi upravni nadzor nad radom nadležnih tijela u službama za gospodarstvo u jedinicama lokalne i područne (regionalne) samouprave; prati, analizira i predviđa kretanje cijena roba i usluga i obavlja poslove upravnog nadzora na području tržišta i cijena te predlaže poduzimanje mjera izravne kontrole cijena; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; predlaže i provodi mjere vezane za tržište nekretninama, vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina; predlaže i provodi politiku i mjere za unaprjeđenje elektroničkog poslovanja uključujući i izradu strategije razvitka elektroničkog poslovanja u suradnji s Nacionalnim vijećem za elektroničko poslovanje te prati i koordinira ostvarivanje mjera utvrđenih ovom strategijom i o tome podnosi godišnja izvješća; potiče donošenje kodeksa ponašanja za elektroničko poslovanje; koordinira proces prilagodbe pravnog sustava i pravne stečevine Europske unije na području elektroničkog poslovanja koje se odnosi na elektroničku trgovinu i primjenu elektroničkog potpisa; provodi mjere vezano za unaprjeđenje i uvođenje novih oblika i tehnologija u obavljanju trgovine, osobito onih koje se odnose na razvoj elektroničke trgovine; obavlja stručne i inspekcijske poslove u vezi elektroničkog potpisa; vodi Evidenciju davatelja usluga certificiranja u Republici Hrvatskoj te, po potrebi, u određenim uvjetima osigurava izvršenje opoziva certifikata; uspostavlja i osigurava rad nacionalnog certifikacijskog ovjerovitelja; surađuje s Nacionalnim akreditacijskim tijelom za dobrovoljnu akreditaciju davatelja usluga certificiranja; provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave, nadležnim za poslove trgovine, tržišta i cijena; surađuje s drugim ministarstvima i institucijama; sudjeluje u pripremi programa i projekata te provedbi projekata financiranih iz programa Europske unije i ostalih oblika međunarodne pomoći; obavlja i druge poslove iz djelokruga Uprave. U Sektoru za trgovinu i tržište, ustrojavaju se sljedeće službe:

4.1.1. Služba za unaprjeđenje trgovine i tržišta

4.1.2. Služba za razvoj elektroničkog poslovanja.

4.1.1. Služba za unaprjeđenje trgovine i tržišta

Članak 42.

Služba za unaprjeđenje trgovine i tržišta obavlja upravne i stručne poslove u vezi s unaprjeđenjem i razvojem trgovine Republike Hrvatske, te poduzima aktivnosti u vezi s prilagodbom hrvatskog zakonodavstva koje se odnosi na trgovinu sa zakonodavstvom Europske unije; predlaže i donosi strategiju razvoja trgovine; prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača, te osigurava ravnomjeran razvoj trgovine na cijelom teritoriju Republike Hrvatske, vodeći računa o specifičnim potrebama pojedinih kategorija potrošača i očuvanju urbanih središta; predlaže mjere u vezi s radnim vremenom trgovine; provodi prvostupanjski upravni postupak vezano uz registraciju stranih predstavništava u Republici Hrvatskoj, provodi drugostupanjski upravni postupak vezano uz žalbe na rješenja o minimalno tehničkim i drugim uvjetima u djelatnosti trgovine, provodi upravni nadzor nad radom nadležnih tijela u službama za gospodarstvo u jedinicama lokalne i područne (regionalne) samouprave; prati i osigurava primjenu zakona i drugih propisa; pruža pomoć i surađuje s uredima državne uprave oko primjene zakonskih i drugih propisa, a sve u okviru svoga djelokruga i djelokruga Ministarstva; prati, analizira i predviđa kretanje cijena roba i usluga i obavlja poslove upravnog nadzora na području tržišta i cijena te predlaže poduzimanje mjera izravne kontrole cijena; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; predlaže i provodi mjere vezane za tržište nekretnina; vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina; pruža stručnu pomoć tijelima i jedinicama lokalne i područne (regionalne) samouprave i uprave nadležnim za poslove trgovine; surađuje s drugim ministarstvima i institucijama; obavlja i druge poslove iz svoga djelokruga; sudjeluje u izradi prijedloga mjera trgovinske politike u vezi izvršavanja međunarodnih ugovora o osiguranju državne sigurnosti, zaštite čovjekove okoline i nadzora izvoza i uvoza pojedinih plemenitih kovina, uključivo i mjere sprečavanja ilegalne trgovine robe vojne namjene i nevojnih ubojnih sredstava, obavlja poslove izdavanja dozvola za izvoz i uvoz robe vojne namjene i nevojnih ubojnih sredstava za komercijalne svrhe, obavlja poslove izdavanja potvrde o krajnjem korisniku za robu vojne namjene i nevojnih ubojnih sredstava, provodi mjere ograničenja izvoza i uvoza, te obavlja poslove izdavanja drugih dozvola za izvoz i uvoz roba koje se nalaze na režimu dozvola, sudjeluje u sprječavanju ilegalne trgovine robe vojne namjene i nevojnih ubojnih sredstava, radi na implementiranju i provedbi propisa vezanih uz izvoz i uvoz robe vojne namjene i nevojnih ubojnih sredstava, organizira i koordinira rad povjerenstava za izvoz i uvoz robe vojne namjene ii nevojnih ubojnih sredstava, izrađuje i vodi bazu podataka u vezi izvoza i uvoza robe vojne namjene i nevojnih ubojnih sredstava, sudjeluje u ostvarivanju suradnje i radu tijela međunarodnih organizacija i institucija koje se bave prometom i sprječavanjem nelegalne trgovine robe vojne namjene i nevojnih ubojnih sredstava, sudjeluje u izradi propisa za provedbu mjera trgovinske politike, obavlja i druge poslove iz djelokruga Sektora. U Službi za unaprjeđenje trgovine i tržišta, ustrojavaju se sljedeći odjeli:

4.1.1.1. Odjel za trgovinu, tržište i cijene

4.1.1.2. Odjel za oružje i dozvole.

4.1.1.1. Odjel za trgovinu, tržište i cijene

Članak 43.

Odjel za trgovinu, tržište i cijene obavlja upravne i stručne poslove u vezi s unaprjeđenjem i razvojem trgovine Republike Hrvatske, te poduzima aktivnosti u vezi s prilagodbom hrvatskog zakonodavstva koje se odnosi na trgovinu sa zakonodavstvom Europske unije; predlaže i donosi strategiju razvoja trgovine; prati i predlaže modele razvoja trgovine u skladu s nastalim uvjetima na tržištu, kao i razvitak i organizaciju robnih burzi i dražbi; priprema analitičke podloge i predlaže mjere unaprjeđenja trgovine na malo s aspekta njenog približavanja potrebama potrošača, te osigurava ravnomjeran razvoj trgovine na cijelom teritoriju Republike Hrvatske, vodeći računa o specifičnim potrebama pojedinih kategorija potrošača i očuvanju urbanih središta; predlaže mjere u vezi s radnim vremenom trgovine; provodi prvostupanjski upravni postupak vezano uz registraciju stranih predstavništava u Republici Hrvatskoj, provodi drugostupanjski upravni postupak vezano uz žalbe na rješenja o minimalno tehničkim i drugim uvjetima u djelatnosti trgovine, provodi upravni nadzor nad radom nadležnih tijela u službama za gospodarstvo u jedinicama lokalne i područne (regionalne) samouprave; prati i osigurava primjenu zakona i drugih propisa; pruža pomoć i surađuje s uredima državne uprave oko primjene zakonskih i drugih propisa, a sve u okviru svoga djelokruga i djelokruga Ministarstva; prati, analizira i predviđa kretanje cijena roba i usluga i obavlja poslove upravnog nadzora na području tržišta i cijena te predlaže poduzimanje mjera izravne kontrole cijena; priprema analitičke podloge za praćenje stanja i pojava na tržištu i prati učinke mjera trgovinske politike na kretanje cijena; predlaže i provodi mjere vezane za tržište nekretnina; vodi upravni postupak u vezi ispunjavanja uvjeta za obavljanje posredovanja u prometu nekretnina; prikuplja i informatički obrađuje podatke o tržištu nekretnina na području Republike Hrvatske; sudjeluje u provedbi stručnog ispita za osposobljavanje agenta za posredovanje u prometu nekretnina; pruža stručnu pomoć tijelima i jedinicama lokalne i područne (regionalne) samouprave i uprave nadležnim za poslove trgovine; surađuje s drugim ministarstvima i institucijama; obavlja i druge poslove iz djelokruga Službe.

4.1.1.2. Odjel za oružje i dozvole

Članak 44.

Odjel za oružje i dozvole obavlja poslove u vezi provedbe mjera trgovinske politike, sudjeluje u izradi prijedloga mjera trgovinske politike u vezi izvršavanja međunarodnih ugovora o osiguranju državne sigurnosti, zaštite čovjekove okoline i nadzora izvoza i uvoza pojedinih plemenitih kovina, uključivo i mjere sprječavanja ilegalne trgovine robe vojne namjene i nevojnih ubojnih sredstava, obavlja poslove izdavanja dozvola za izvoz i uvoz robe vojne namjene i nevojnih ubojnih sredstava za komercijalne svrhe, obavlja poslove izdavanja potvrde o krajnjem korisniku za robu vojne namjene i nevojnih ubojnih sredstava, provodi mjere ograničenja izvoza i uvoza, te obavlja poslove izdavanja drugih dozvola za izvoz i uvoz roba koje se nalaze na režimu dozvola, sudjeluje u sprječavanju ilegalne trgovine robe vojne namjene i nevojnih ubojnih sredstava, radi na implementiranju i provedbi propisa vezanih uz izvoz i uvoz robe vojne namjene i nevojnih ubojnih sredstava, organizira i koordinira rad povjerenstava za izvoz i uvoz robe vojne namjene ii nevojnih ubojnih sredstava, izrađuje i vodi bazu podataka u vezi izvoza i uvoza robe vojne namjene i nevojnih ubojnih sredstava, sudjeluje u ostvarivanju suradnje i radu tijela međunarodnih organizacija i institucija koje se bave prometom i sprječavanjem nelegalne trgovine robe vojne namjene i nevojnih ubojnih sredstava, sudjeluje u izradi propisa za provedbu mjera trgovinske politike, daje stručna mišljenja na akte drugih ministarstava iz nadležnosti Odjela; obavlja i druge poslove iz djelokruga Službe.

4.1.2. Služba za razvoj elektroničkog poslovanja

Članak 45.

Služba za razvoj elektroničkog poslovanja obavlja poslove u vezi s izradom i provedbom zakona i drugih propisa vezanih za elektroničko poslovanje; daje stručna mišljenja i izvješća te obavlja druge stručne poslove koji se odnose na uvođenje novih oblika i tehnologija u djelatnost trgovine u Republici Hrvatskoj, posebice onih koji se odnose na razvoj elektroničke trgovine s ciljem njenog unaprjeđenja i razvoja sukladno nastalim uvjetima na tržištu i razvoju novih tehnologija; prati uvođenje i primjenu elektroničkog potpisa u Republici Hrvatskoj i poduzima aktivnosti u vezi prilagodbe nacionalnog zakonodavstva koje se odnosi na elektroničku trgovinu i primjenu elektroničkog potpisa sa zakonodavstvom Europske unije; surađuje s nadležnim tijelima za elektroničko poslovanje s područja Europske unije; predlaže i prati iz svoga djelokruga sadržaj projekata programa Europske unije; sudjeluje u pripremi programa i projekata financiranih iz programa Europske unije i ostalih oblika međunarodne pomoći; vodi Evidenciju davatelja usluga certificiranja u Republici Hrvatskoj; osigurava izvršenje opoziva svih certifikata koje je izdao davatelj usluga, a koji je iz bilo kojih razloga prekinuo obavljanje djelatnosti izdavanja certifikata i nije osigurao obavljanje te djelatnosti kod drugog davatelja usluga izdavanja certifikata; provodi inspekcijski nadzor nad radom davatelja usluga izdavanja certifikata; uspostavlja i osigurava rad nacionalnog certifikacijskog ovjerovitelja; surađuje s nacionalnim akreditacijskim tijelom za dobrovoljnu akreditaciju davatelja usluga certificiranja, organizira i provodi donošenje, uvođenje i provedbu odluka koje se odnose na dokumentaciju i procedure vezane za primjenu elektroničkog potpisa; predlaže i provodi politiku i mjere za unaprjeđenje elektroničkog poslovanja, uključivo i izradu Strategije razvitka elektroničkog poslovanja u suradnji s Nacionalnim vijećem za elektroničko poslovanje te prati i koordinira ostvarivanje mjera utvrđenih ovom Strategijom; obavlja stručne poslove vezane uz rad Nacionalnog vijeća za elektroničko poslovanje; potiče donošenje kodeksa ponašanja za elektroničko poslovanje, provodi kampanju za podizanje javne svijesti o mogućnostima primjene elektroničkog poslovanja, prati i izrađuje godišnje studije prepreka elektroničkom poslovanju, prati napredak elektroničkog poslovanja, surađuje s drugim državnim tijelima i tijelima državne uprave kao i drugim gospodarskim subjektima i institucijama; sudjeluje u izradi odgovarajućih portala za elektroničko poslovanje; obavlja i druge poslove iz djelokruga Sektora. U Službi za razvoj elektroničkog poslovanja, ustrojavaju se sljedeći odjeli:

4.1.2.1. Odjel za usklađivanje i implementaciju zakonodavstva

4.1.2.2. Odjel za razvoj elektroničkog poslovanja.

4.1.2.1. Odjel za usklađivanje i implementaciju zakonodavstva

Članak 46.

Odjel za usklađivanje i implementaciju zakonodavstva daje stručna mišljenja i izvješća te obavlja druge stručne poslove koji se odnose na uvođenje novih oblika i tehnologija u djelatnost trgovine u Republici Hrvatskoj, posebice onih koji se odnose na razvoj elektroničke trgovine s ciljem njenog unaprjeđenja i razvoja sukladno nastalim uvjetima na tržištu i razvoju novih tehnologija; prati uvođenje i primjenu elektroničkog potpisa u Republici Hrvatskoj i poduzima aktivnosti u vezi prilagodbe nacionalnog zakonodavstva koje se odnosi na elektroničku trgovinu i primjenu elektroničkog potpisa sa zakonodavstvom Europske unije; surađuje s nadležnim tijelima za elektroničko poslovanje s područja Europske unije; predlaže i prati iz svoga djelokruga sadržaj projekata programa Europske unije; sudjeluje u pripremi programa i projekata financiranih iz programa Europske unije i ostalih oblika međunarodne pomoći; vodi Evidenciju davatelja usluga certificiranja u Republici Hrvatskoj; osigurava izvršenje opoziva svih certifikata koje je izdao davatelj usluga, a koji je iz bilo kojih razloga prekinuo obavljanje djelatnosti izdavanja certifikata i nije osigurao obavljanje te djelatnosti kod drugog davatelja usluga izdavanja certifikata; provodi inspekcijski nadzor nad radom davatelja usluga izdavanja certifikata; uspostavlja i osigurava rad nacionalnog certifikacijskog ovjerovitelja; surađuje s nacionalnim akreditacijskim tijelom za dobrovoljnu akreditaciju davatelja usluga certificiranja, organizira i provodi donošenje, uvođenje i provedbu odluka koje se odnose na dokumentaciju i procedure vezane za primjenu elektroničkog potpisa; predlaže i provodi politiku i mjere za unaprjeđenje elektroničkog poslovanja, uključivo i izradu Strategije razvitka elektroničkog poslovanja u suradnji s Nacionalnim vijećem za elektroničko poslovanje te prati i koordinira ostvarivanje mjera utvrđenih ovom Strategijom; obavlja i druge poslove iz djelokruga Službe.

4.1.2.2. Odjel za razvoj elektroničkog poslovanja

Članak 47.

Odjel za razvoj elektroničkog poslovanja obavlja stručne poslove vezane uz rad Nacionalnog vijeća za elektroničko poslovanje; potiče donošenje kodeksa ponašanja za elektroničko poslovanje, provodi kampanju za podizanje javne svijesti o mogućnostima primjene elektroničkog poslovanja, prati i izrađuje godišnje studije prepreka elektroničkom poslovanju, prati napredak elektroničkog poslovanja, surađuje s drugim državnim tijelima i tijelima državne uprave kao i drugim gospodarskim subjektima i institucijama; sudjeluje u izradi odgovarajućih portala za elektroničko poslovanje; obavlja i druge poslove iz djelokruga Službe.

4.2. SEKTOR ZA KOORDINACIJU UNUTARNJEG TRŽIŠTA

Članak 48.

Sektor za koordinaciju unutarnjeg tržišta koordinira proces prilagodbe pravnog sustava Republike Hrvatske i pravne stečevine Europske unije na području slobodnog kretanja roba, koordinira stranu tehničku pomoć na istom području; koordinira usklađivanje i implementaciju direktiva Novog i direktiva Starog pristupa; koordinira poslove vezane za analizu neharmoniziranog područja (analiza postojećih zakona i podzakonskih propisa i njihove usklađenosti s odredbama članaka 34. – 36. Ugovora o funkcioniranju Europske unije i načelom uzajamnog priznavanja koje proizlaze iz sudske prakse Europskog suda); provodi mjere s ciljem koordinacije i razvoja nacionalne politike u području normizacije, akreditacije, ocjene sukladnosti i mjeriteljstva; koordinira poslove vezane uz pristupanje Sporazumu o ocjenjivanju sukladnosti i prihvaćanju industrijskih proizvoda – ACAA sporazum (Agreement on Conformity Assessment and Acceptance of Industrial Products); obavlja poslove vezane za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka (poslovi u okviru sustava SOLVIT); obavlja poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; na području slobodnog pružanja usluga, prati i koordinira implementaciju Sporazuma o stabilizaciji i pridruživanju u svom djelokrugu; obavlja poslove vezane za izradu nacrta zakona i podzakonskih propisa vezano uz izvoz i uvoz robe vojne namjene i nevojnih ubojnih sredstava te prati usklađenost istih sa zakonodavstvom Europske unije; obavlja poslove vođenja Očevidnika izvoznika i uvoznika robe vojne namjene i nevojnih ubojnih sredstava te Očevidnika pružatelja usluga za robu vojne namjene; provodi postupak izdavanja dozvola za izvoz i uvoz robe vojne namjene i nevojnih ubojnih sredstava, izvoz robe s dvojnom namjenom, izvoz i uvoz tvari koje oštećuju ozonski sloj, izvoz i uvoz nuklearnih materijala ili posebne opreme, izvoz i uvoz robe koja se može uporabiti za izvršenje smrtne kazne, mučenje ili drugo okrutno neljudsko ili ponižavajuće postupanje ili kažnjavanje te obavlja poslove izdavanja drugih dozvola za izvoz i uvoz roba koje se nalaze na režimu dozvola temeljem Zakona o trgovini; vodi bazu podataka u vezi izvoza i uvoza robe vojne namjene i nevojnih ubojnih sredstava te izvoza robe s dvojnom namjenom; brine o primjeni i implementaciji programa TRACKER; sudjeluje u radu tijela međunarodnih organizacija i institucija koje se bave prometom i sprječavanjem nelegalne trgovine naoružanja i vojne opreme te robe s dvojnom namjenom; sudjeluje u radu tijela Wassenaar aranžmana te obavlja razmjenu podataka o izvozu robe vojne namjene te roba sa popisa Osjetljive i Jako osjetljive robe dvojne namjene putem programa WAIS sa ostalim zemljama članicama; surađuje s drugim tijelima državne uprave i sigurnosnim agencijama te međunarodnim organizacijama i nadležnim tijelima drugih država u razmjeni informacija o izvoznim i uvoznim aktivnostima za robu vojne i dvojne namjene; obavlja i druge poslove iz djelokruga Uprave. U Sektoru za koordinaciju unutarnjeg tržišta, ustrojavaju se sljedeće službe:

4.2.1. Služba za koordinaciju slobode kretanja roba na unutarnjem tržištu

4.2.2. Služba za zaštitu potrošača i razvoj usluga na unutarnjem tržištu.

4.2.1. Služba za koordinaciju slobode kretanja roba na unutarnjem tržištu

Članak 49.

Služba za koordinaciju slobode kretanja roba na unutarnjem tržištu koordinira sustavom usklađivanja tehničkog zakonodavstva u Republici Hrvatskoj; koordinira usklađivanje i implementaciju direktiva Novog i direktiva Starog pristupa; koordinira poslove vezane za analizu neharmoniziranog područja (analiza postojećih zakona i podzakonskih propisa i njihove usklađenosti s odredbama članaka 34. – 36. Ugovora o funkcioniranju Europske unije i načelom uzajamnog priznavanja koje proizlaze iz sudske prakse Europskog suda pravde); provodi mjere s ciljem koordinacije i razvoja nacionalne politike u području normizacije, akreditacije, ocjene sukladnosti i mjeriteljstva; koordinira poslovima vezanim uz pristupanje Sporazumu o ocjenjivanju sukladnosti i prihvaćanju industrijskih proizvoda (Agreement on Conformity Assessment and Acceptance of Industrial Products) ACAA sporazum; obavlja poslove vezane za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka (poslovi u okviru sustava SOLVIT); obavlja poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; sudjeluje u radu institucija Europske unije te drugih foruma i sastanaka vezanih za Slobodu kretanja roba, koordinira poslove vezane s upoznavanjem i informiranjem javnosti i gospodarstvenika o poslovima iz svoga djelokruga; izrađuje izvješća radi sustavnog informiranja nadležnih tijela o stupnju usklađenosti zakonodavstva za potrebe pridruživanja Republike Hrvatske Europskoj uniji; izrađuje analize i priprema analitičke podloge za praćenje stanja u harmoniziranom i neharmoniziranom području; surađuje s institucijama za infrastrukturu kvalitete, surađuje s drugim ministarstvima i institucijama, te obavlja i druge poslove iz djelokruga Sektora. U Službi se uspostavljaju sljedeći odjeli:

4.2.1.1. Odjel za obavješćivanje i suradnju s međunarodnim organizacijama

4.2.1.2. Odjel za tehničko zakonodavstvo i neharmonizirano područje

4.2.1.1. Odjel za obavješćivanje i suradnju s međunarodnim organizacijama

Članak 50.

Odjel za obavješćivanje i suradnju s međunarodnim organizacijama obavlja poslove u vezi s obavješćivanjem i suradnjom s međunarodnim organizacijama u području norma, tehničkih propisa i postupaka ocjenjivanja sukladnosti, te propisa o uslugama informacijskog društva; sudjeluje u radu institucija Europske unije te drugih foruma i sastanaka vezanih za Slobodu kretanja roba, koordinira poslove vezane s upoznavanjem i informiranjem javnosti i gospodarstvenika o poslovima iz svoga djelokruga; izrađuje izvješća radi sustavnog informiranja nadležnih tijela o stupnju usklađenosti zakonodavstva za potrebe pridruživanja Republike Hrvatske Europskoj uniji; izrađuje analize i priprema analitičke podloge za praćenje stanja u harmoniziranom i neharmoniziranom području; surađuje s institucijama za infrastrukturu kvalitete, surađuje s drugim ministarstvima i institucijama, te obavlja i druge poslove iz djelokruga Službe.

4.2.1.2. Odjel za tehničko zakonodavstvo i neharmonizirano područje

Članak 51.

Odjel za tehničko zakonodavstvo i neharmonizirano područje koordinira sustavom usklađivanja tehničkog zakonodavstva u Republici Hrvatskoj; koordinira usklađivanje i implementaciju direktiva Novog i direktiva Starog pristupa; koordinira poslove vezane za analizu neharmoniziranog područja (analiza postojećih zakona i podzakonskih propisa i njihove usklađenosti s odredbama članaka 34. – 36. Ugovora o funkcioniranju Europske unije i načelom uzajamnog priznavanja koje proizlaze iz sudske prakse Europskog suda pravde); provodi mjere s ciljem koordinacije i razvoja nacionalne politike u području normizacije, akreditacije, ocjene sukladnosti i mjeriteljstva; koordinira poslovima vezanim uz pristupanje Sporazumu o ocjenjivanju sukladnosti i prihvaćanju industrijskih proizvoda (Agreement on Conformity Assessment and Acceptance of Industrial Products) ACAA sporazum; obavlja poslove vezane za rješavanje problema nastalih nepravilnom primjenom propisa koji uređuju unutarnje tržište, a bez pokretanja sudskog postupka (poslovi u okviru sustava SOLVIT); obavlja i druge poslove iz djelokruga Službe.

4.2.2. Služba za zaštitu potrošača i razvoj usluga na unutarnjem tržištu

Članak 52.

Služba za zaštitu potrošača i razvoj usluga na unutarnjem tržištu obavlja upravne i druge poslove vezane uz koordinaciju unutarnjeg tržišta, usklađivanje i primjenu tehničkog zakonodavstva slobodu kretanja roba, primjenu tehničkog zakonodavstva; prati usklađivanje zakonodavstva na području zaštite potrošača i opće sigurnosti proizvoda sa zakonodavstvom Europske unije, predlaže i provodi politiku u području zaštite potrošača, uključivši i izradu Nacionalnog programa za zaštitu potrošača; prati ostvarivanje ciljeva i zadataka utvrđenih Nacionalnim programom zaštite potrošača; predlaže mjere za unaprjeđenje učinkovitosti cjelokupnog sustava na području Republike Hrvatske; priprema analitičke podloge za praćenje stanja na području zaštite potrošača, te provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave nadležnim za poslove zaštite potrošača; prati i koordinira implementaciju propisa i proces prilagodbe pravnog sustava Republike Hrvatske pravnoj stečevini Europske unije na području slobodnog pružanja usluga, te prati i koordinira stranu tehničku pomoć na istom području; prati i koordinira usklađivanje i implementaciju direktiva u području slobode pružanja usluga; prati i koordinira provođenje poslova u vezi s obavješćivanjem i suradnjom s međunarodnim organizacijama u području slobodnog pružanja usluga, uključujući administrativnu suradnju Republike Hrvatske s državama članicama Europske unije i Europskom komisijom putem sustava IMI; prati i koordinira implementaciju Sporazuma o stabilizaciji i pridruživanju u području slobodnog pružanja usluga na unutarnjem tržištu; koordinira rad međuresorne radne grupe za implementaciju propisa o uslugama na unutarnjem tržištu te podnosi izvješća o radu predmetne radne grupe; sudjeluje u radu Stalnog odbora za unutarnje tržište Europske komisije i drugih odbora i pododbora Europske komisije vezanih za pružanje usluga; koordinira izradu Programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na pravo na slobodni poslovni nastan i slobodno pružanje usluga, te prati ostvarivanje ciljeva i zadataka utvrđenih Programom Vlade Republike Hrvatske za preuzimanje i provedbu pravne stečevine Europske unije na području slobodnog pružanja usluga; koordinira izrade izvješća radi sustavnog informiranja nadležnih tijela o stupnju usklađenosti zakonodavstva u području slobodnog pružanja usluga za potrebe pridruživanja Republike Hrvatske Europskoj uniji; prati i koordinira poslove vezane za izradu analiza i pripremu analitičkih podloga za praćenje stanja u području slobodnog pružanja usluga; prati i koordinira poslove vezane uz upoznavanje i informiranje javnosti i gospodarstvenika o poslovima iz svog djelokruga; surađuje s drugim ministarstvima i institucijama; pruža stručnu pomoć tijelima i jedinicama lokalne i područne (regionalne) samouprave; obavlja i druge poslove iz djelokruga Sektora. U Službi za zaštitu potrošača i razvoj usluga na unutarnjem tržištu, ustrojavaju se sljedeći odjeli:

4.2.2.1. Odjel za zaštitu potrošača

4.2.2.2. Odjel za razvoj usluga na unutarnjem tržištu.

4.2.2.1. Odjel za zaštitu potrošača

Članak 53.

Odjel za zaštitu potrošača obavlja upravne i druge poslove vezane uz koordinaciju unutarnjeg tržišta, usklađivanje i primjenu tehničkog zakonodavstva slobodu kretanja roba, primjenu tehničkog zakonodavstva; prati usklađivanje zakonodavstva na području zaštite potrošača i opće sigurnosti proizvoda sa zakonodavstvom Europske unije, predlaže i provodi politiku u području zaštite potrošača, uključivši i izradu Nacionalnog programa za zaštitu potrošača; prati ostvarivanje ciljeva i zadataka utvrđenih Nacionalnim programom zaštite potrošača; predlaže mjere za unaprjeđenje učinkovitosti cjelokupnog sustava na području Republike Hrvatske; priprema analitičke podloge za praćenje stanja na području zaštite potrošača, te provodi mjere upravnog nadzora; pruža stručnu pomoć tijelima i jedinicama lokalne i područne (regionalne) samouprave nadležnim za poslove zaštite potrošača; obavlja i druge poslove iz djelokruga Službe.

4.2.2.2. Odjel za razvoj usluga na unutarnjem tržištu

Članak 54.

Odjel za razvoj usluga na unutarnjem tržištu prati i koordinira implementaciju propisa i proces prilagodbe pravnog sustava Republike Hrvatske pravnoj stečevini Europske unije na području slobodnog pružanja usluga, te prati i koordinira stranu tehničku pomoć na istom području; prati i koordinira usklađivanje i implementaciju direktiva u području slobode pružanja usluga; prati i koordinira provođenje poslova u vezi s obavješćivanjem i suradnjom s međunarodnim organizacijama u području slobodnog pružanja usluga, uključujući administrativnu suradnju Republike Hrvatske s državama članicama Europske unije i Europskom komisijom putem sustava IMI; prati i koordinira implementaciju Sporazuma o stabilizaciji i pridruživanju u području slobodnog pružanja usluga na unutarnjem tržištu; koordinira rad međuresorne radne grupe za implementaciju propisa o uslugama na unutarnjem tržištu te podnosi izvješća o radu predmetne radne grupe; sudjeluje u radu Stalnog odbora za unutarnje tržište Europske komisije i drugih odbora i pododbora Europske komisije vezanih za pružanje usluga; koordinira izradu Programa Vlade Republike Hrvatske za preuzimanje i provedbu pravne stečevine Europske unije u dijelu koji se odnosi na pravo na slobodni poslovni nastan i slobodno pružanje usluga, te prati ostvarivanje ciljeva i zadataka utvrđenih Programom Vlade Republike Hrvatske za preuzimanje i provedbu pravne stečevine Europske unije na području slobodnog pružanja usluga; koordinira izrade izvješća radi sustavnog informiranja nadležnih tijela o stupnju usklađenosti zakonodavstva u području slobodnog pružanja usluga za potrebe pridruživanja Republike Hrvatske Europskoj uniji; prati i koordinira poslove vezane za izradu analiza i pripremu analitičkih podloga za praćenje stanja u području slobodnog pružanja usluga; prati i koordinira poslove vezane uz upoznavanje i informiranje javnosti i gospodarstvenika o poslovima iz svoga djelokruga; surađuje s drugim ministarstvima i institucijama; pruža stručnu pomoć tijelima i jedinicama lokalne i područne (regionalne) samouprave; obavlja i druge poslove iz djelokruga Službe.

5. UPRAVA ZA KONKURENTNOST I INVESTICIJE

Članak 55.

Uprava za konkurentnost i investicije izrađuje gospodarsku razvojnu strategiju, prikuplja podatke i izrađuje studije i analize za sektorsku specijalizaciju regija i razvoj regionalnih klastera, priprema operativni program za jačanje konkurentnosti hrvatskoga gospodarstva u okviru provedbe programa Instrument pretpristupne pomoći – Komponenta IIIc, kao i buduće programe koji će se financirati iz proračuna Europske unije, odnosno strukturnih instrumenata Kohezijske politike Europske unije. Uprava upravlja Operativnim programom te u suradnji i koordinaciji s ostalim tijelima državne uprave obavlja stručne i administrativne poslove koji se odnose na programiranje, vrednovanje, provedbu, financijsko upravljanje i kontrolu, te praćenje i izvještavanje o provedbi Programa, u skladu s principima dobrog financijskog upravljanja te u skladu s nacionalnim zakonodavstvom i regulativama Europske unije. Donosi prijedloge i sudjeluje u izradi nacrta zakonskih akata, tekstova financijskih, operativnih i drugih sporazuma. Uprava je odgovorna za upravljanje i provedbu Operativnih programa u području unaprjeđenja konkurentnosti hrvatskoga gospodarstva s ciljem promicanja gospodarske i socijalne kohezije u Republici Hrvatskoj i ujednačavanja gospodarskog razvoja. Uprava sudjeluje u pripremi strateških dokumenta i uspostavi sustava za korištenje sredstava iz Strukturnih fondova i Kohezijskog fonda Europske unije. Uprava pregovara s tijelima Komisije Europske unije o uvjetima i alokaciji financijskih sredstava, te uspostavlja i kontrolira provedbu pravila o postupanju. Uprava je nadležna za koordinaciju upravljanja rizicima za Operativni program, izradu registra rizika, uspostavlja sustav izvještavanja o nepravilnostima i izvještava o nepravilnostima, koordinira izradu izjave o jamstvu. Odgovorna je za uspostavljanje sustava vezanih uz informiranje o programu. Uprava prati propise nacionalnog zakonodavstva, regulative Europske unije i međunarodnih organizacija te obavlja i druge poslove u okviru svoga djelokruga. Uprava pruža potporu i koordinira aktivnosti u procesima internacionalizacije hrvatskoga gospodarstva. Uprava koordinira sve aktivnosti vezane uz gospodarsku diplomaciju, koordinira rad svih tijela državne uprave u vezi s promicanjem ulaganja, te nastupa hrvatskih tvrtki na međunarodnim tržištima. Osim toga, Uprava obavlja upravne i stručne poslove koji se odnose na izradu strategije poticanja investicija kao i njihovu provedbu, praćenje slobodnih zona i otklanjanje prepreka investicijama. Zatim, predlaže provođenje mjera gospodarske politike, s ciljem povećanja domaćih i stranih investicija i razvoja povoljnog investicijskog okruženja, sa svrhom ravnomjernog regionalnog razvoja, pruža podršku investitorima prilikom realizacije investicijskih projekata, provodi promidžbene aktivnosti za investiranje u hrvatsko gospodarstvo i sigurnost tih investicija. Također, Uprava sudjeluje u poslovima vezanim za međunarodne projekte, obavlja analitičko-statističke poslove prikupljajući i razmjenjujući gospodarske podatke, predlaže i prati propise koji uređuju pitanja investicija, procjenjuje i odobrava korištenje poticajnih mjera, identificira i predlaže načine rješavanja problema nastalih u realizaciji konkretnih projekata, izrađuje prijedloge propisa i prati njihovu primjenu, sudjeluje u pripremi programa i projekata te provedbi projekata financiranih iz fondova Europske unije i ostalih oblika međunarodne pomoći. Priprema, izrađuje i provodi programe i projekte poticanja razvoja velikih gospodarskih subjekata; obavlja stručne, financijske i koordinativne poslove; pruža pomoć i podršku pri zapošljavanju, posebice visokoobrazovanih mladih ljudi; potiče i sudjeluje u ostvarivanju razvojnih projekata, investicijskih programa, primjene novih tehnologija velikih trgovačkih društava; predlaže mjere za poticanje istraživanja i razvoja i inovacija, daje pomoć i podršku pri izgradnji i unapjređenju poslovnih i znanstveno-istraživačkih centara, poslovnih zona, inkubatora i tehnoloških parkova i ostalih poslovnih potpornih institucija; sudjeluje u stvaranju uvjeta za korištenje nekretnina u vlasništvu države u funkciji razvojnih programa, obnove u ratu razrušenih objekata i povratak prognanog i izbjeglog stanovništva, te u financiranju drugih programa koji su od značaja za razvoj jedinica lokalne i područne (regionalne) samouprave; osmišljava i daje podršku razvoju novih financijskih mehanizama u cilju podizanja konkurentnosti hrvatskoga gospodarstva; obavlja mandatne poslove s poslovnim bankama u vezi s kreditiranjem poduzetnika kojima se odobravaju sredstva nakon što poslovne banke vrednuju i ocijene projekte; pruža potrebnu pomoć i informacije te surađuje s mandatnim bankama u odobravanju i provođenju razvojnih programa kroz administrativne poslove na utvrđivanju hijerarhije odobravanja i korištenja sredstava; financira razvojne programe u gospodarstvu usmjerene na novo zapošljavanje i proizvodne investicije, izgradnju infrastrukturnih projekata važnih za gospodarski razvoj i programe od posebnog značaja, veletržnice i druge srodne institucije podrške razvoju gospodarstva; vodi brigu o učinkovitosti upravljanja državnim sredstvima; prati stanje i očekivanja u gospodarstvu, s ciljem utvrđivanja potreba za financiranjem i revizije prioriteta; provodi načelo dobroga gospodara u postupanju, te analizira i prati uspješnost realizacije plasmana sredstava i sredstava plasiranih u prioritetne gospodarske grane u ukupnom plasmanu, utvrđuje stanje plasmana i poduzima potrebne radnje radi povećanja učinkovitosti naplate financiranih projekata primjenom metodologije za ocjenu mogućih rizika po sektorima, područjima i gospodarskim subjektima; provodi postupak za zaštitu državnih sredstava i imovine; nadzire i prati realizaciju i namjensko korištenje sredstava financiranih projekata i dostavlja ih nadležnim tijelima u Ministarstvu; provodi nadzor korisnika i razvija sustav nadzora; prati poslovanje i utvrđuje poteškoće u poslovanju korisnika, provodi reprogramiranje uvjeta i načina korištenja uloženih sredstava; surađuje s bankama u svrhu osiguranja potrebnih dodatnih ulaganja radi kvalitetnijeg ostvarenja namjene i povrata sredstava; obavlja poslove evidencije i prikupljanja relevantnih informacija; potiče i financijski prati programe zapošljavanja; usko surađuje s ostalim ustrojstvenim jedinicama Ministarstva; koordinira aktivnosti s drugim nositeljima provedbe razvojnih programa i projekata u gospodarstvu; ostvaruje kontakte i suradnju s međunarodnim organizacijama i sudjeluje u njihovu radu; predlaže unaprjeđenje mjera i instrumenata poticanja razvoja gospodarstva u svojem djelokrugu; surađuje s gospodarskim udrugama i organizira savjetovanja te sudjeluje na seminarima i konferencijama; prati stanje te izrađuje analize i sastavlja izvješća o realizaciji programa i projekata i podnosi ih nadležnim tijelima u Ministarstvu; prati propise i daje stručna mišljenja iz svoga djelokruga; obavlja i druge poslove iz djelokruga Ministarstva. U Upravi za konkurentnost i investicije, ustrojavaju se sljedeći sektori:

5.1. Sektor za konkurentnost

5.2. Sektor za investicije i razvojne inicijative.

5.1. SEKTOR ZA KONKURENTNOST

Članak 56.

Sektor za konkurentnost odgovoran je za izradu gospodarske razvojne strategije, prikupljanje podataka i izradu studija i analiza za sektorsku specijalizaciju regija i razvoj regionalnih klastera, pripremu i upravljanje operativnim programom za jačanje konkurentnosti hrvatskoga gospodarstva u okviru provedbe programa Instrument pretpristupne pomoći (Instrument for Pre-Accession Assistance – IPA), kao i za buduće programe koji će se financirati iz proračuna Europske unije, odnosno strukturnih instrumenata Kohezijske politike Europske unije. Sektor upravlja Operativnim programom te u suradnji i koordinaciji s ostalim tijelima državne uprave obavlja stručne i administrativne poslove koji se odnose na programiranje, vrednovanje, provedbu, financijsko upravljanje i kontrolu, te praćenje i izvještavanje o provedbi Programa, u skladu s principima dobrog financijskog upravljanja te u skladu s nacionalnim zakonodavstvom i regulativama Europske unije. Donosi prijedloge i sudjeluje u izradi nacrta zakonskih akata, tekstova financijskih, operativnih i drugih sporazuma. Sektor je odgovoran za upravljanje i provedbu Operativnih programa u području unaprjeđenja konkurentnosti hrvatskog gospodarstva s ciljem promicanja gospodarske i socijalne kohezije u Republici Hrvatskoj i ujednačavanja gospodarskog razvoja; prati trendove te sudjeluje u pripremi makro-regionalnih strategija Europske unije i strateških dokumenata i uspostavi sustava za korištenje sredstava iz Strukturnih fondova i Kohezijskog fonda Europske unije; pregovara sa tijelima Europske unije o uvjetima i alokaciji financijskih sredstava. te uspostavlja i kontrolira provedbu pravila o postupanju. Sektor je nadležan za koordinaciju upravljanja rizicima za Operativni program, izradu registra rizika, uspostavlja sustav izvještavanja o nepravilnostima i izvještava o nepravilnostima, koordinira izradu izjave o jamstvu; odgovoran je za uspostavljanje sustava vezanih uz informiranje o programu; prati propise nacionalnog zakonodavstva, regulative Europske unije i međunarodnih organizacija te obavlja i druge poslove u okviru djelokruga Uprave. U Sektoru za konkurentnost ustrojavaju se sljedeće Službe:

5.1.1. Služba za strateško planiranje i izradu operativnog programa

5.1.2. Služba za upravljanje Operativnim programom za regionalnu konkurentnost

5.1.3. Služba za provedbu Operativnog programa za regionalnu konkurentnost.

5.1.1. Služba za strateško planiranje i izradu operativnog programa

Članak 57.

Služba za strateško planiranje i izradu operativnog programa je ustrojstvena jedinica koja je odgovorna za pripremu gospodarske razvojne strategije za jačanje konkurentnosti hrvatskoga gospodarstva, prikupljanje podataka i izradu studija i analiza za sektorsku specijalizaciju regija i razvoj regionalnih klastera. Služba obavlja stručne, administrativne i upravno-pravne poslove koji se odnose na pripremu i planiranje godišnjih i višegodišnjih planova i programa koji se financiraju iz fondova Europske unije; prikuplja, obrađuje i analizira stanje potreba za unaprjeđenje razvoja gospodarstva, ekonomske i socijalne kohezije, podizanja konkurentnosti Republike Hrvatske i predlaže smjernice i mjere. Sudjeluje u donošenju prijedloga i u izradi nacrta zakonskih akata, tekstova financijskih, operativnih i drugih sporazuma. Priprema metodologiju te provodi aktivnosti vezane za pripremu i provođenje vrednovanja višegodišnjih programa, sukladno nacionalnim strategijama, zakonodavstvu, zahtjevima i propisima Europske unije; osigurava informatički sustav praćenja, nadzora i izvještavanja za Operativne programe. Služba priprema i izrađuje godišnja i završna izvješća te prikuplja informacije za potrebe nadzora Operativnih programa; analizira izvršenje i učinkovitost programa, priprema informacije, planira i provodi potrebne aktivnosti u cilju podizanja svjesnosti i širenja informacija o mogućnostima uključivanja korisnika u projekte za korištenje IPA programa pomoći Europske unije i buduće Strukturne fondove. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma te obavlja i druge poslove iz djelokruga Sektora. U Službi za strateško planiranje i izradu operativnog programa, ustrojavaju se sljedeći odjeli:

5.1.1.1. Odjel za izradu gospodarske razvojne strategije i operativnog programa za korištenje fondova Europske unije

5.1.1.2. Odjel za izradu studija i analiza za sektorsku specijalizaciju regija i regionalne klastere

5.1.1.3. Odjel za informiranje, praćenje i izvještavanje.

5.1.1.1. Odjel za izradu gospodarske razvojne strategije i operativnog programa za korištenje fondova Europske unije

Članak 58.

Odjel za izradu gospodarske razvojne strategije i operativnog programa za korištenje fondova Europske unije obavlja stručne, administrativne i upravno-pravne poslove koji se odnose na pripremu i planiranje godišnjih i višegodišnjih planova i programa za unaprjeđenje razvoja gospodarstva, ekonomske i socijalne kohezije i podizanja konkurentnosti Republike Hrvatske. U suradnji s upravama Ministarstva, drugim resornim ministarstvima, lokalnom upravom i samoupravom, te poslovnom i znanstveno-istraživačkom zajednicom priprema dokumentaciju za korištenje IPA programa Europske unije, kao i Operativnih programa financiranih iz strukturnih instrumenata Kohezijske politike Europske unije, te priprema i izrađuje podloge i prijedloge za pojedine mjere u okviru provedbe Operativnih programa. Priprema metodologiju te provodi aktivnosti vezane za pripremu i provođenje vrednovanja višegodišnjih programa, sukladno nacionalnim strategijama, zakonodavstvu, zahtjevima i propisima Europske unije tijekom njegove faze planiranja i programiranja, njegove provedbe, te po njegovom završetku. Priprema kriterije i metodologiju za odabir i provedbu odgovarajućih projekata, te izrađuje potrebne podloge za pripremu javnih natječaja za provedbu projekata. U svom radu surađuje s drugim tijelima državne uprave i institucijama, kao i institucijama Europske unije. Sudjeluje u donošenju prijedloga i izradi nacrta zakonskih akata, tekstova financijskih, operativnih i drugih sporazuma. Sudjeluje u izradi registra rizika, izvještava o nepravilnostima, sudjeluje u informiranju i provođenju potrebnih aktivnosti u cilju širenja informacija o mogućnostima uključivanja potencijalnih korisnika u projekte za korištenje fondova Europske unije, priprema i izrađuje priručnik o postupanju iz svoga djelokruga te obavlja i druge poslove iz djelokruga Službe.

5.1.1.2. Odjel za izradu studija i analiza za sektorsku specijalizaciju regija i regionalne klastere

Članak 59.

Odjel za izradu studija i analiza za sektorsku specijalizaciju regija i regionalne klastere obavlja stručne, administrativne i upravno-pravne poslove koji se odnose na prikupljanje, obradu i analizu stanja i potreba za unaprjeđenje razvoja gospodarstva, ekonomske i socijalne kohezije i podizanja konkurentnosti Republike Hrvatske. U suradnji s upravama Ministarstva, drugim resornim ministarstvima, lokalnom upravom i samoupravom, te poslovnom i znanstveno-istraživačkom zajednicom priprema studije za sektorsku specijalizaciju regija i razvoj regionalnih klastera. Sudjeluje u pripremi pregovaračkih stajališta u okviru sudjelovanja Republike Hrvatske u makroregionalnim strategijama Europske unije. Sudjeluje u izradi registra rizika, izvještava o nepravilnostima, priprema i izrađuje priručnik o postupanju iz svog djelokruga te obavlja i druge poslove iz djelokruga Službe.

5.1.1.3. Odjel za informiranje, praćenje i izvještavanje

Članak 60.

Odjel za informiranje, praćenje i izvještavanje obavlja stručne, administrativne i upravno-pravne poslove koji se odnose na izradu Komunikacijske strategije i Komunikacijskog akcijskog plana za korištenje sredstava u okviru Operativnog programa, pripremu informacije, planiranje i provedbu potrebnih aktivnosti u cilju podizanja svijesti i širenja informacija o mogućnostima uključivanja potencijalnih korisnika u projekte za korištenje IPA programa pomoći Europske unije i buduće strukturne instrumente Kohezijske politike Europske unije, koordinaciju aktivnosti informiranja i promidžbe ostalih državnih tijela uključenih u provedbu Operativnog programa. Odjel prati provedbu mjera u okviru Komunikacijskog akcijskog plana i izvještava o izvršenim aktivnostima Sektorski nadzorni odbor Programa. Odjel obavlja poslove koji se odnose na suradnju i koordinaciju rada s ostalim stručnim upravama Ministarstva i ostalim institucijama, a sve u cilju praćenja i analize tijeka realizacije provedbe programa pomoći Europske unije, osigurava informatički sustav praćenja, nadzora i izvještavanja za Operativni program, sudjeluje u definiranju pokazatelja za praćenje provedbe/indikatora na razini Operativnog programa, prati provedbu Operativnih programa i predlaže korektivne mjere, priprema i izrađuje godišnja i završna izvješća te prikuplja informacije za potrebe nadzora Operativnih programa; analizira izvršenje i učinkovitost programa, priprema kriterije i metodologiju praćenja programa i odgovarajućih projekata, sudjeluje u aktivnostima vezanim za nadzor i praćenje programa Europske unije te sudjeluje u provedbi terenskih posjeta. Odjel prati nacionalne propise, propise međunarodnih organizacija i Europske unije i pruža tehničku podršku radu nadzornih tijela Operativnih programa, priprema dokumente, izrađuje/izmjenjuje Poslovnik o radu nadzornih tijela. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svoga djelokruga te obavlja i druge poslove iz djelokruga Službe.

5.1.2. Služba za upravljanje Operativnim programom za regionalnu konkurentnost

Članak 61.

Služba za upravljanje Operativnim programom za regionalnu konkurentnost je ustrojstvena jedinica koja je odgovorna za upravljanje Operativnim programom. Služba obavlja stručne, administrativne i upravno-pravne poslove koji se odnose na financijsko upravljanje sredstvima iz programa pomoći Europske unije i kontrolu jesu li sredstva iskorištena u skladu s važećim propisima, provodi administrative i terenske kontrole korištenja sredstava iz fondova Europske unije. Kontrole uključuju postupke za kontrolu i provjeru načina korištenja sredstava koje se odnose na operacije u sklopu odobrenog Operativnog programa. uspostavlja, nadzire i kontrolira sustav procedura i postupaka vezanih za provedbu Operativnih programa; radi na unaprjeđenju sustava, priprema priručnike o postupanju te daje upute korisnicima priručnika, izrađuje upute o postupanju i provedbi, analizira i izvještava o postupanju uspostavljanih procedura; Služba obavlja stručne, administrativne i upravno-pravne poslove koji se odnose na suradnju i koordinaciju rada s ostalim upravama Ministarstva i ostalim sudionicima srodnih aktivnosti, a sve u cilju praćenja i analize tijeka realizacije provedbe programa pomoći Europske unije. Služba priprema i izrađuje godišnja i završna izvješća te prikuplja informacije za potrebe nadzora Operativnih programa; analizira izvršenje i učinkovitost programa te obavlja i druge poslove iz djelokruga Sektora. U Službi za upravljanje Operativnim programom za regionalnu konkurentnost, ustrojavaju se sljedeći odjeli:

5.1.2.1. Odjel za financijsko upravljanje i kontrolu

5.1.2.2. Odjel za uspostavu i nadzor sustava.

5.1.2.1. Odjel za financijsko upravljanje i kontrolu

Članak 62.

Odjel za financijsko upravljanje i kontrolu obavlja stručne, administrativne i upravno-pravne poslove koji se odnose na financijsko upravljanje sredstvima iz programa pomoći Europske unije i kontrolu da li su sredstva iskorištena u skladu s važećim propisima. Odjel priprema i izrađuje potrebne financijske analize i izvješća u svrhu praćenja iskorištenosti sredstava iz fondova Europske unije, te prema potrebi predlaže realokaciju na razini prioriteta/mjera kako bi se raspoloživa sredstva učinkovito iskoristila. Odjel osigurava i koordinira da su sva ministarstva osigurala nacionalno sufinanciranje iz državnog proračuna za provedbu Operativnog programa. Surađuje s Ministarstvom financija te s drugim tijelima državne uprave i institucijama uključenim u financijsko upravljanje fondova Europske unije. Sukladno principima dobrog financijskog upravljanja, Odjel provodi administrativne i terenske kontrole korištenja sredstava iz fondova Europske unije. Kontrole uključuju postupke za verifikaciju načina korištenja sredstava koje se odnose na operacije u sklopu odobrenog Operativnog programa. Provjerava da li se sredstva koriste u skladu s ciljevima Programa, zatim vrši provjeru da li su prijavljeni izdaci uistinu nastali u skladu s važećim zakonima i pravilima, da li su robe i usluge isporučene u skladu s odlukom o odobrenju i da li su zahtjevi za plaćanjem krajnjeg korisnika ispravni. Verifikacije pokrivaju administrativne, financijske, tehničke i fizičke aspekte operacija. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svoga djelokruga te obavlja i druge poslove iz djelokruga Službe.

5.1.2.2. Odjel za uspostavu i nadzor sustava

Članak 63.

Odjel za uspostavu i nadzor sustava obavlja stručne, administrativne i upravno-pravne poslove koji se odnose na uspostavu sustava u suradnji i koordinaciju sa drugim tijelima Operativne strukture; uspostavlja i kontrolira provedbu procedura o postupanju vezano za provedbu Operativnih programa; izrađuje upute o postupanju za provedbu pojedinih operacija, osigurava uspostavu informatičkog sustava praćenja, nadzora i izvještavanja za Operativne programe, priprema i koordinira priručnike o postupanju, osigurava da tijela postupaju sukladno važećim priručnicima o postupanju i propisanim uputama i procedurama, surađuje sa revizorskim misijama, osigurava da svi dokumenti imaju revizorski trag, koordinira izradu izjave o jamstvu, vodi evidenciju o provedenim vanjskim i unutarnjim revizijama, upravlja rizicima i izrađuje registar rizika, uspostavlja sustav izvještavanja o nepravilnostima i izvještava o nepravilnostima. Sudjeluje u izradi registra rizika, izvještava o nepravilnostima te sudjeluje u pripremi i izradi priručnika o postupanju iz svoga djelokruga te obavlja i druge poslove iz djelokruga Službe.

5.1.3. Služba za provedbu Operativnog programa za regionalnu konkurentnost

Članak 64.

Služba za provedbu Operativnog programa za regionalnu konkurentnost je ustrojstvena jedinica koja obavlja stručne, administrativne i upravno-pravne poslove, koji se odnose na suradnju i koordinaciju drugih tijela u provedbi Operativnog programa financiranih putem predpristupnog programa IPA, te iz strukturnih instrumenata Kohezijske politike Europske unije; osigurava informatički sustav praćenja, nadzora i izvještavanja za Operativne programe; koordinira rad drugih tijela; sudjeluje u izradi prijedloga odabira i odobravanja operacija; analizira i procjenjuje projektne prijedloge te uspostavlja kontrolu kvalitete dokumenata; vrši odabir, planira i priprema u okviru sektorske nadležnosti izvršenje prioriteta tehničke pomoći za Operativni program; vrši ugovaranje te provedbu tehničke pomoći; kontrolira da su rokovi prema planovima nabave, u skladu sa rokovima natječajnih procedura izvršeni na vrijeme, te o tome vodi brigu. Služba upravlja provedbom programa tehničke pomoći za sva tijela operativne strukture, priprema kriterije i metodologiju za odabir i provedbu odgovarajućih projekata tehničke pomoći; priprema i provodi natječajne postupke za tehničku pomoć, te osigurava provedbu odabranih projekata u skladu s propisima i zakonima Republike Hrvatske i u skladu s propisima i procedurama Europske unije. Služba obavlja stručne, administrativne i upravno-pravne poslove koji se odnose na suradnju i koordinaciju rada s ostalim upravama Ministarstva i ostalim sudionicima srodnih aktivnosti, a sve u cilju praćenja i analize tijeka realizacije provedbe programa pomoći Europske unije. Sudjeluje u donošenju prijedloga i sudjeluje u izradi nacrta zakonskih akata, tekstova financijskih, operativnih i drugih sporazuma te obavlja i druge poslove iz djelokruga Sektora. Za obavljanje poslova u Službi za provedbu Operativnog programa za regionalnu konkurentnost, ustrojavaju se sljedeći odjeli:

5.1.3.1. Odjel za nadzor provedbe

5.1.3.2. Odjel za tehničku pomoć.

5.1.3.1. Odjel za nadzor provedbe

Članak 65.

Odjel za nadzor provedbe obavlja stručne, administrativne i upravno-pravne poslove, koji se odnose na nadzor provedbe i koordinaciju drugih tijela u provedbi Operativnog programa financiranog putem pretpristupnog programa IPA, te iz strukturnih instrumenata Kohezijske politike Europske unije; sudjeluje u pripremi izvješća o provedbi programa, priprema procedure i dokumente za uspješnu provedbu projekata; osigurava da svi dokumenti imaju revizijski trag, sudjeluje u pripremi i izradi podloga za godišnja i završna izvješća o provedbi Operativnog programa, kontrolira da su rokovi prema planovima nabave, u skladu sa rokovima natječajnih procedura izvršeni na vrijeme, te o tome vodi brigu, koordinira i prikuplja podatke; surađuje u pripremi i provedbi natječajnih postupaka, te osigurava koordinaciju i provedbu odabranih projekata u skladu s propisima i zakonima Republike Hrvatske i u skladu s propisima i procedurama Europske unije za određene programe. Sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svoga djelokruga te obavlja i druge poslove iz djelokruga Službe.

5.1.3.2. Odjel za tehničku pomoć

Članak 66.

Odjel za tehničku pomoć upravlja provedbom programa tehničke pomoći za sva tijela Operativne strukture, procjenjuje, koordinira i predlaže za odobravanje prijedloge projekata tehničke pomoći; priprema kriterije i metodologiju za odabir i provedbu odgovarajućih projekata tehničke pomoći; priprema i provodi natječajne postupke za tehničku pomoć, te osigurava provedbu odabranih projekata u skladu s propisima i zakonima Republike Hrvatske i u skladu s propisima i procedurama Europske unije; sudjeluje i izrađuje periodična i godišnja izvješća o provedbi; sudjeluje u izradi registra rizika, izvještava o nepravilnostima, sudjeluje u pripremi i izradi priručnika o postupanju iz svoga djelokruga te obavlja i druge poslove iz djelokruga Službe.

5.2. SEKTOR ZA INVESTICIJE I RAZVOJNE INICIJATIVE

Članak 67.

Sektor za investicije i razvojne inicijative pruža potporu i koordinira aktivnosti u procesima internacionalizacije hrvatskoga gospodarstva. Sektor koordinira sve aktivnosti vezane uz promociju ulaganja i brendiranja hrvatskih regija, koordinaciju gospodarske diplomacije i rada svih tijela državne uprave u vezi s promicanjem investicija, te nastupa hrvatskih tvrtki na međunarodnim tržištima. Osim toga, pruža podršku ulagačima prilikom realizacije ulagačkih projekata; predlaže unaprjeđenja i doprinosi primjeni sustava industrijskog vlasništva i primjeni suvremene tehnologije u industriji i cjelokupnom gospodarstvu; obavlja poslove vezane uz potpore za istraživanje i razvoj i inovacije u cilju razvoja konkurentnosti hrvatskoga gospodarstva; sudjeluje u poslovima vezanim za međunarodne projekte, obavlja analitičko-statističke poslove prikupljajući i razmjenjujući gospodarske podatke, priprema i provodi projekte i programe Europske unije, predlaže i prati propise koji uređuju pitanja investicija, identificira i predlaže načine rješavanja problema nastalih u realizaciji konkretnih projekata, izrađuje prijedloge propisa i prati njihovu primjenu, sudjeluje u pripremi programa i projekata te provedbi projekata financiranih iz programa Europske unije i ostalih oblika međunarodne pomoći, te obavlja i druge poslove u okviru djelokruga Uprave. U Sektoru za investicije i razvojne inicijative, ustrojavaju se sljedeće Službe:

5.2.1. Služba za izradu strateškog i zakonodavnog okvira

5.2.2. Služba za provedbu mjera za poticanje investicija.

5.2.1. Služba za izradu strateškog i zakonodavnog okvira

Članak 68.

Služba za izradu strateškog i zakonodavnog okvira obavlja upravne i stručne poslove koji se odnose na izradu strategije poticanja investicija kao i njihovu provedbu, otklanjanje prepreka ulaganjima; predlaže provođenje mjera i propisa kojima se uređuju pitanja u vezi s privlačenjem investicija u Republiku Hrvatsku. Služba predlaže i sudjeluje u izradi strategije poticanja investicija s ciljem povećanja domaćih i stranih investicija i razvoja povoljnog investicijskog okruženja, sa svrhom ravnomjernog regionalnog razvoja. Vodi brigu o sustavu evidencije investicija, prikupljanju podataka i korištenju sustava za potrebe uvida u stanje investicijskih projekata, administrativnih prepreka i investicijskih potencijala; unosi podatke u sustav, omogućava pravilno vođenje evidencije ulaganja s ciljem dobivanja preciznih izviješća o stanju investicija u Republici Hrvatskoj. Izrađuje statističke i druge podloge, informacije, analize i izvješća, vezanih uz investicije. Služba se bavi aktivnim traženjem investitora, pregovaranja s istima, daje podršku u realizaciji ulagačkih projekata, kao i vođenje post-investicijske brige, te obavlja i druge poslove u okviru djelokruga Sektora. U okviru Službe za izradu strateškog i zakonodavnog okvira, ustrojavaju se sljedeći odjeli:

5.2.1.1. Odjel za izradu strateškog i zakonodavnog okvira

5.2.1.2. Odjel za promociju investicija.

5.2.1.1. Odjel za izradu strateškog i zakonodavnog okvira

Članak 69.

Odjel za izradu strateškog i zakonodavnog okvira koordinira rad i razmjenu informacija za izradu i praćenje (poboljšanje) strategije za privlačenje investicija, između svih tijela državne uprave zaduženih i uključenih u sustav poticajnih mjera i moguće podrške investicijama. Pruža stručne informacije gospodarskim subjektima, inicira izradu novih i izmjenu i dopunu postojećih propisa kojima se uređuju pitanja poboljšanja uvjeta za investiranje. Vodi brigu o sustavu evidencije investicija, prikupljanju podataka i korištenju sustava za potrebe uvida u stanje investicijskih projekata, administrativnih prepreka i investicijskih potencijala; unosi podatke u sustav, omogućava pravilno vođenje evidencije ulaganja s ciljem dobivanja preciznih izviješća o stanju investicija u Republici Hrvatskoj. Izrađuje statističke i druge podloge, informacije, analize i izvješća, vezanih uz investicije. Predlaže mjere za poticanje investicija, koordinira rad tijela državne uprave i institucija čije područje djelovanja dotiče tematiku investiranja, radi na osmišljavanju i predlaganju novih mjera za poboljšanje investicijske klime; daje stručna mišljenja i podloge za izradu novih zakonodavnih okvira i ostalih propisa s ciljem poboljšanja investicijske klime, predlaže i sudjeluje u izradi strategije za privlačenje ulaganja te obavlja i druge poslove u okviru djelokruga Službe.

5.2.1.2. Odjel za promociju investicija

Članak 70.

Odjel za promociju investicija sudjeluje u obavljanju poslova koji se odnose na poslove u vezi s razvojem i unaprjeđenjem mogućnosti za privlačenje svih oblika investicija u Republici Hrvatskoj. Odjel se bavi aktivnim traženjem investitora, pregovaranja s istima, daje podršku u realizaciji ulagačkih projekata, kao i vođenje post-investicijske brige. Provodi aktivnosti vezane za koordinaciju institucija zaduženih za uklanjanje administrativnih prepreka za investiranje i provedbu investicijskih projekata. U suradnji s drugim tijelima državne uprave vodi evidenciju administrativnih barijera i rezultatima otklanjanja istih. Pruža tehničku i savjetodavnu pomoć domaćim i stranim investitorima prilikom realizacije investicijskih projekata te obavlja i druge poslove u okviru djelokruga Službe.

5.2.2. Služba za provedbu mjera za poticanje investicija

Članak 71.

Služba za provedbu mjera za poticanje investicija koordinira rad i razmjenu informacija između svih tijela državne uprave zaduženih i uključenih u sustav za promicanje investicija, a s ciljem promicanja investicija, prati i koordinira aktivnosti gospodarske diplomacije, koordinira rad tijela državne uprave u promicanju i predstavljanju hrvatskoga gospodarstva u inozemstvu, sudjeluje u izradi jedinstvene baze podataka vezano uz investicije, izrađuje posebne preglede, informacije, analize i izvješća iz područja gospodarske diplomacije, provodi mjere potpora za istraživanje i razvoj i inovacije i potpora za investicije i zapošljavanje kao i druge razvojne inicijative u cilju jačanja konkurentnosti hrvatskoga gospodarstva, potiče razvoj novih financijskih mehanizama, koordinira sve oblike promotivnih aktivnosti vezanih uz predstavljanje hrvatskoga gospodarstva kao atraktivnog gospodarskog partnera, te obavlja i druge poslove iz svoga djelokruga; pruža tehničku i savjetodavnu pomoć domaćim i stranim investitorima prilikom realizacije investicijskih projekata, prima i obrađuje zahtjeve za odobrenje poticajnih mjera za investicije, izrađuje preglede, informacije, analize i izvješća iz područja poticanja investicija; izrađuje periodička izvješća o zaprimljenih zahtjevima za poticajne mjere za investicije; obavlja i druge poslove u okviru djelokruga Sektora. U Službi za provedbu mjera za poticanje investicija, ustrojavaju se sljedeći odjeli:

5.2.2.1. Odjel za potpore investitorima

5.2.2.2. Odjel za razvojne inicijative i financijske mehanizme.

5.2.2.1. Odjel za potpore investitorima

Članak 72.

Odjel za potpore investitorima obavlja poslove vezane uz provedbu mjera za potpore istraživanju i razvoju i inovacijama u cilju razvoja konkurentnosti hrvatskoga gospodarstva; predlaže na temelju analiza aktivnosti postojećih institucija (R&D institucija, tehnoloških parkova, inovacijskih centara i centara za transfer tehnologije) način povezivanja postojeće infrastrukture i razvoja mreža institucija, predlaže i provodi mjere za pokretanje sektorskih istraživačkih projekata; predlaže i provodi mjere za jačanje ICT sektora, posebice u segmentu proizvodnje softvera; predlaže i provodi mjere za istraživanje i razvoj u industriji; potiče stvaranje inovacijske mreže u Hrvatskoj i povezivanje s Europskom unijom i globalnom inovacijskom mrežom; provodi mjere za poticanje istraživanja i razvoja u sektoru informacijsko-komunikacijskih tehnologija, biotehnologije, te zaštite i eksploatacije novih tehnologija; predlaže i provodi mjere za poticanje transfera znanja, modifikacije i daljnjeg usavršavanja proizvoda visokih tehnologija; predlaže mjere i izgradnju sustava spajanja velikih, srednjih i malih poduzetnika u ICT sektoru u cilju zajedničkog nastupa na tržištu i u cilju razvoja novih tehnologija; predlaže mjere za razvoj i korištenje informacijskih i komunikacijskih tehnologija; obavlja druge poslove iz svoga djelokruga.; pruža tehničku i savjetodavnu pomoć domaćim i stranim investitorima prilikom realizacije investicijskih projekata, prima i obrađuje zahtjeve za odobrenje poticajnih mjera za investicije, izrađuje preglede, informacije, analize i izvješća iz područja poticanja investicija; izrađuje periodička izvješća Službe; obavlja i druge poslove u okviru djelokruga Sektora.

5.2.2.2. Odjel za razvojne inicijative i financijske mehanizme

Članak 73.

Odjel za razvojne inicijative i financijske mehanizme izrađuje i provodi programe i projekte poticanja razvoja velikih gospodarskih subjekata; obavlja stručne, financijske i koordinativne poslove; pruža pomoć i podršku pri zapošljavanju, posebice visokoobrazovanih mladih ljudi; potiče i sudjeluje u ostvarivanju razvojnih projekata, investicijskih programa, novih tehnologija velikih trgovačkih društava; daje podršku programima jedinica lokalne i područne (regionalne) samouprave pri realizaciji programa zapošljavanja i razvoju gospodarstva kao i izgradnji infrastrukturnih objekata; daje pomoć i podršku pri otvaranju poslovnih i razvojnih centara, slobodnih i industrijskih zona, inkubatora i tehnoloških parkova; sudjeluje u stvaranju uvjeta za korištenje nekretnina u vlasništvu države u funkciji razvojnih programa, obnove u ratu razrušenih objekata i povratak prognanog i izbjeglog stanovništva, te u financiranju drugih programa koji su od značaja za razvoj jedinica lokalne i područne (regionalne) samouprave i jedinica lokalne samouprave; obavlja mandatne poslove s poslovnim bankama u vezi s kreditiranjem poduzetnika kojima se odobravaju sredstva nakon što poslovne banke vrednuju i ocijene projekte; pruža potrebnu pomoć i informacije te surađuje s mandatnim bankama u odobravanju i provođenju razvojnih programa kroz administrativne poslove na utvrđivanju hijerarhije odobravanja i korištenja sredstava; financira razvojne programe u gospodarstvu usmjerene na novo zapošljavanje, izgradnju infrastrukturnih projekata važnih za gospodarski razvoj i programe od posebnog značaja, veletržnice i druge srodne institucije podrške razvoju gospodarstva; vodi brigu o učinkovitosti upravljanja državnim sredstvima; prati stanje i očekivanja u gospodarstvu, s ciljem utvrđivanja potreba za financiranjem i revizije prioriteta; provodi načelo dobroga gospodara u postupanju, te analizira i prati uspješnost realizacije plasmana sredstava i sredstava plasiranih u prioritetne gospodarske grane u ukupnom plasmanu, utvrđuje stanje plasmana i poduzima potrebne radnje radi povećanja učinkovitosti naplate financiranih projekata primjenom metodologije za ocjenu mogućih rizika po sektorima, područjima i gospodarskim subjektima; provodi postupak za zaštitu državnih sredstava i imovine; nadzire i prati realizaciju i namjensko korištenje sredstava financiranih projekata i dostavlja ih nadležnim tijelima u Ministarstvu; provodi nadzor korisnika i razvija sustav nadzora; prati poslovanje i utvrđuje poteškoće u poslovanju korisnika, provodi reprogramiranje uvjeta i načina korištenja uloženih sredstava; surađuje s bankama u svrhu osiguranja potrebnih dodatnih ulaganja radi kvalitetnijeg ostvarenja namjene i povrata sredstava; obavlja poslove evidencije i prikupljanja relevantnih informacija; potiče i financijski prati programe zapošljavanja; usko surađuje s ostalim ustrojstvenim jedinicama Ministarstva; koordinira aktivnosti s drugim nositeljima provedbe razvojnih programa i projekata u poduzetništvu; ostvaruje kontakte i suradnju s međunarodnim organizacijama i sudjeluje u njihovu radu; predlaže unaprjeđenje mjera i instrumenata poticanja razvoja poduzetništva u svojem djelokrugu; surađuje s gospodarskim udrugama i organizira savjetovanja te sudjeluje na seminarima i konferencijama o poduzetništvu; prati stanje te izrađuje analize i sastavlja izvješća o realizaciji programa i projekata i podnosi ih nadležnim tijelima u Ministarstvu. Odjel izrađuje i provodi mjere i programe za davanje podrške razvoju financijskih instrumenata: jamstvenih fondova, fondova rizičnog kapitala i ostalih financijskih instrumenata. Radi na osmišljavanju programa izobrazbe predstavnika nacionalne, regionalne i lokalne samouprave kao i na promociji korištenja financijskih instrumenata, prati propise i daje stručna mišljenja iz svoga djelokruga, te obavlja i druge poslove u okviru svoga djelokruga; obavlja i druge poslove u okviru djelokruga Službe.

6. UPRAVA ZA SUSTAV JAVNE NABAVE

Članak 74.

Uprava za sustav javne nabave provodi mjere razvoja, unaprjeđenja i koordinacije politike cjelokupnog sustava javne nabave; provodi mjere razvoja i unapređenja sustava koncesija za javne radove i nadzor nad njegovim provođenjem te razvoja i unaprjeđenja sustava javno-privatnog partnerstva; provodi mjere u svrhu pravilne i ujednačene primjene zakona i provedbenih propisa u području javne nabave; provodi nadzor nad provedbom zakona i provedbenih propisa u području javne nabave u svrhu sprječavanja ili otklanjanja nepravilnosti; daje preporuke o načinu sprječavanja ili otklanjanja nepravilnosti; prikuplja, evidentira, obrađuje i analizira nepravilnosti radi poduzimanja mjera za postizanje pravilne i ujednačene primjene zakona i provedbenih propisa u području javne nabave; pruža svim sudionicima u sustavu javne nabave stručnu pomoć u vezi s primjenom zakona i drugih propisa u području javne nabave s ciljem jedinstvenog postupanja u provođenju postupaka javne nabave; vodi Portal javne nabave; surađuje s drugim državnim tijelima radi postizanja ujednačenog tumačenja i pravilne primjene propisa iz područja javne nabave; priprema i provodi izobrazbu u području javne nabave, izdaje i obnavlja certifikate u području javne nabave; provodi koordinativne aktivnosti u sklopu poslova vezanih uz Europsku uniju i promicanje vrijednosti sustava javne nabave te promicanje uporabe tehnologija za implementaciju elektroničke nabave; prati politike i pravnu stečevinu Europske unije u području javne nabave, kao i primjere najbolje prakse u njenim državama članicama; koordinira usklađivanje hrvatskog zakonodavstva iz područja javne nabave s pravnom stečevinom Europske unije; izrađuje stručne i normativne podloge vezane uz Europsku uniju u području javne nabave; predlaže, priprema i koordinira izradu nacrta prijedloga zakona i drugih propisa u području javne nabave te sudjeluje u izradi povezanih propisa; analitički prati razvoj sustava javne nabave, prati Elektronički oglasnik javne nabave Republike Hrvatske, prikuplja, evidentira, obrađuje i analizira podatke o javnoj nabavi te izrađuje statistička izvješća, te obavlja druge poslove iz djelokruga Ministarstva. U Upravi za sustav javne nabave ustrojavaju se sljedeći sektori:

6.1. Sektor za nadzor i stručnu pomoć

6.2. Sektor za razvoj, koordinaciju i analitiku.

6.1. SEKTOR ZA NADZOR I STRUČNU POMOĆ

Članak 75.

Sektor za nadzor i stručnu pomoć provodi mjere u svrhu pravilne i ujednačene primjene zakona i provedbenih propisa u području javne nabave; provodi nadzor nad provedbom zakona i provedbenih propisa u području javne nabave uključujući koncesije za javne radove u svrhu sprječavanja ili otklanjanja nepravilnosti; vrši uvid u dokumentaciju postupaka javne nabave te analizira dokumentaciju i provedbu postupaka javne nabave; daje preporuke o načinu sprječavanja ili otklanjanja nepravilnosti; pokreće prekršajni postupak pred nadležnim prekršajnim sudom ako utvrdi nepravilnosti koje imaju obilježja prekršaja; prikuplja, evidentira, obrađuje i analizira nepravilnosti radi poduzimanja mjera za postizanje ujednačene i pravilne primjene zakona i provedbenih propisa u području javne nabave; pruža svim relevantnim dionicima stručnu pomoć u vezi s primjenom zakona i drugih propisa u području javne nabave te izrađuje provedbene alate s ciljem jedinstvenog postupanja u provođenju postupaka javne nabave; vodi Portal javne nabave; sudjeluje u pripremi izrade nacrta prijedloga zakona i drugih propisa u području javne nabave te izradi povezanih propisa; surađuje s drugim državnim tijelima radi postizanja ujednačenog tumačenja i pravilne primjene propisa iz područja javne nabave; sudjeluje u pripremi i provedbi programa izobrazbe u području javne nabave; obavlja i druge poslove iz djelokruga Uprave. U Sektoru za nadzor i stručnu pomoć, ustrojavaju se sljedeće službe:

6.1.1. Služba za nadzor

6.1.2. Služba za stručnu pomoć.

6.1.1. Služba za nadzor

Članak 76.

Služba za nadzor provodi aktivnosti u svrhu pravilne i ujednačene primjene zakona i provedbenih propisa u području javne nabave uključujući koncesije za javne radove; na temelju zahtjeva, predstavki i dostupnih informacija pokreće i provodi nadzor nad provedbom zakona i provedbenih propisa u području javne nabave u svrhu sprječavanja ili otklanjanja nepravilnosti koje mogu nastati ili su nastale kao posljedica njihove povrede; obavlja uvid u dokumentaciju postupaka javne nabave i ugovore o javnoj nabavi radi analize dokumentacije i provedbe postupaka javne nabave; daje preporuke o načinu sprječavanja ili otklanjanja počinjenih nepravilnosti; pokreće prekršajni postupak pred nadležnim prekršajnim sudom ako utvrdi nepravilnosti koje imaju obilježja prekršaja; prikuplja, evidentira, obrađuje i analizira nepravilnosti u području javne nabave radi poduzimanja mjera za postizanje pravilne primjene zakona i provedbenih propisa; surađuje s drugim državnim tijelima radi postizanja ujednačenog tumačenja i pravilne primjene propisa iz područja javne nabave; obavlja i druge poslove iz djelokruga Sektora. U Službi za nadzor, ustrojavaju se sljedeći odjeli:

6.1.1.1. Odjel za provedbu nadzora

6.1.1.2. Odjel za praćenje i analizu nepravilnosti.

6.1.1.1. Odjel za provedbu nadzora

Članak 77.

Odjel za provedbu nadzora pokreće i provodi nadzor nad provedbom zakona i provedbenih propisa u području javne nabave uključujući koncesije za javne radove na temelju zahtjeva tijela državne uprave i drugih državnih tijela, predstavke pravne ili fizičke osobe, anonimne predstavke, informacija objavljenih u medijima ili pretraživanjem podataka dostupnih u Elektroničkom oglasniku javne nabave Republike Hrvatske u svrhu sprječavanja ili otklanjanja nepravilnosti koje mogu nastati ili su nastale kao posljedica povrede zakona i podzakonskih propisa; ovisno o konkretnom slučaju obavlja uvid u dokumentaciju za nadmetanje ili pojedine njezine dijelove, odluke, zapisnike, ponude, ugovore o javnoj nabavi, okvirne sporazume, obrazloženja ili očitovanja naručitelja, ostalu dokumentaciju i podatke povezane s pojedinom nabavom radi analize dokumentacije i provedbe postupaka javne nabave; izrađuje zapisnik o provedenom nadzoru; dostavlja naručitelju i predlagatelju nadzora mišljenje o uočenim nepravilnostima, te preporuku o načinu sprječavanja ili otklanjanja nepravilnosti; pokreće prekršajni postupak pred nadležnim prekršajnim sudom ako utvrdi jednu ili više nepravilnosti koje imaju obilježja prekršaja; obavlja i druge poslove iz djelokruga Službe.

6.1.1.2. Odjel za praćenje i analizu nepravilnosti

Članak 78.

Odjel za praćenje i analizu nepravilnosti prikuplja, evidentira, obrađuje i analizira nepravilnosti temeljem provedenih nadzora nad provedbom zakona i provedbenih propisa u području javne nabave radi poduzimanja mjera za postizanje pravilne primjene zakona i provedbenih propisa u području javne nabave; kontinuirano prati informacije objavljene u medijima radi predlaganja pokretanja nadzora nad provedbom zakona i provedbenih propisa u području javne nabave; kontinuirano prati objave javne nabave i dokumentaciju za nadmetanje objavljene u Elektroničkom oglasniku javne nabave Republike Hrvatske radi predlaganja pokretanja nadzora nad provedbom zakona i provedbenih propisa u području javne nabave; obavlja i druge poslove iz djelokruga Službe.

6.1.2. Služba za stručnu pomoć

Članak 79.

Služba za stručnu pomoć provodi aktivnosti u svrhu pravilne i ujednačene primjene zakona i provedbenih propisa u području javne nabave; pruža svim dionicima stručnu pomoć u vezi s primjenom zakona i drugih propisa u području javne nabave kroz davanje mišljenja, uputa, izradu priručnika, drugih stručnih publikacija i standardnih obrazaca s ciljem jedinstvenog postupanja u provođenju postupaka javne nabave; vodi Portal javne nabave, uključujući pripremu, izradu i objavu najvažnijih mišljenja, uputa, instrukcija, često postavljanih pitanja i drugih materijala s ciljem pružanja relevantnih informacija svim zainteresiranim dionicama; obavlja i druge poslove iz djelokruga Sektora. U Službi za stručnu pomoć, ustrojavaju se sljedeći odjeli:

6.1.2.1. Odjel za davanje mišljenja

6.1.2.2. Odjel za pripremu i izradu provedbenih alata.

6.1.2.1. Odjel za davanje mišljenja

Članak 80.

Odjel za davanje mišljenja izrađuje i daje mišljenja radi pružanja stručne pomoći u vezi s primjenom zakona i drugih propisa u području javne nabave s ciljem jedinstvenog postupanja u provođenju postupaka javne nabave; priprema presjek najvažnijih mišljenja radi njihove objave na Portalu javne nabave; pruža informacije, upute i savjete iz područja javne nabave kroz razne komunikacijske kanale; sudjeluje u razmjeni mišljenja u okviru raznih oblika neposrednih konzultacija sa zainteresiranim dionicima; obavlja i druge poslove iz djelokruga Službe.

6.1.2.2. Odjel za pripremu i izradu provedbenih alata

Članak 81.

Odjel za pripremu i izradu provedbenih alata priprema i izrađuje priručnike za naručitelje i ponuditelje, druge stručne publikacije koje se odnose na određene insititute javne nabave i standardne obrasce potrebne za pravilnu primjenu zakona i podzakonskih propisa u području javne nabave; vodi Portal javne nabave, uključujući izradu i objavu najvažnijih mišljenja, uputa, instrukcija, često postavljanih pitanja i drugih materijala s ciljem pružanja relevantnih informacija svim zainteresiranim dionicama; obavlja i druge poslove iz djelokruga Službe.

6.2. SEKTOR ZA RAZVOJ, KOORDINACIJU I ANALITIKU

Članak 82.

Sektor za razvoj, koordinaciju i analitiku provodi mjere razvoja sustava javne nabave, razvoja i unaprjeđenja sustava koncesija za javne radove te razvoja i unaprjeđenja sustava javno-privatnog partnerstva; priprema i provodi izobrazbu u području javne nabave, izdaje i obnavlja certifikate u području javne nabave; provodi aktivnosti koje se odnose na razvoj, unaprjeđenje i koordinaciju cjelokupnog sustava javne nabave, uključujući koordinativne aktivnosti u sklopu poslova vezanih uz Europsku uniju i promicanje vrijednosti sustava javne nabave te promicanje uporabe tehnologija za implementaciju elektroničke nabave; prati politike i pravnu stečevinu Europske unije u području javne nabave, kao i primjere najbolje prakse u njenim državama članicama; koordinira usklađivanje zakonodavstva iz područja javne nabave s pravnom stečevinom Europske unije; izrađuje stručne i normativne podloge vezane uz Europsku uniju u području javne nabave; predlaže, priprema i koordinira izradu nacrta prijedloga zakona i drugih propisa o javnoj nabavi te sudjeluje u izradi povezanih propisa; analitički prati razvoj sustava javne nabave; prati Elektronički oglasnik javne nabave Republike Hrvatske; prikuplja, evidentira, obrađuje i analizira podatke o javnoj nabavi te izrađuje statistička izvješća, te obavlja druge poslove iz djelokruga Uprave. U Sektoru za razvoj, koordinaciju i analitiku, ustrojavaju se sljedeće službe:

6.2.1. Služba za razvoj

6.2.2. Služba za koordinaciju sustava i analitiku.

6.2.1. Služba za razvoj

Članak 83.

Služba za razvoj provodi mjere razvoja sustava javne nabave; priprema i provodi izobrazbu u području javne nabave; surađuje s drugim nadležnim tijelima i dionicima vezano uz analizu potreba razvoja novih programa izobrazbe u području javne nabave; izdaje i obnavlja certifikate u području javne nabave; provodi aktivnosti međunarodne suradnje u području javne nabave; priprema i provodi aktivnosti vezane uz Europsku uniju; priprema i provodi međunarodne projekte i projekte financirane iz fondova Europske unije u području javne nabave, prati politiku i pravnu stečevinu Europske unije u području javne nabave, kao i primjere najbolje prakse u njenim državama članicama; koordinira usklađivanje zakonodavstva iz područja javne nabave s pravnom stečevinom Europske unije; te obavlja druge poslove iz djelokruga Sektora. U Službi za razvoj, ustrojavaju se sljedeći odjeli:

6.2.1.1. Odjel za izobrazbu

6.2.1.2. Odjel za međunarodnu i europsku suradnju.

6.2.1.1. Odjel za izobrazbu

Članak 84.

Odjel za izobrazbu priprema i provodi izobrazbu u području javne nabave; surađuje s drugim nadležnim tijelima i dionicima vezano uz analizu potreba razvoja novih programa izobrazbe u području javne nabave; utvrđuje uvjete za izdavanje i obnavljanje certifikata u području javne nabave; izdaje i obnavlja certifikate u području javne nabave, te obavlja druge poslove iz djelokruga Službe.

6.2.1.2. Odjel za međunarodnu i europsku suradnju

Članak 85.

Odjel za međunarodnu i europsku suradnju priprema i provodi aktivnosti vezane uz međunarodnu suradnju i Europsku uniju u području javne nabave; priprema i provodi međunarodne projekte i projekte financirane iz fondova Europske unije u području javne nabave; prati politike i pravnu stečevinu Europske unije u području javne nabave, kao i primjere najbolje prakse u njenim državama članicama; koordinira usklađivanje zakonodavstva iz područja javne nabave s pravnom stečevinom Europske unije; izrađuje stručne i normativne podloge vezane uz međunarodne sporazume i pravnu stečevinu Europske unije u području javne nabave; te obavlja druge poslove iz djelokruga Službe.

6.2.2. Služba za koordinaciju sustava i analitiku

Članak 86.

Služba za koordinaciju sustava i analitiku provodi aktivnosti koje se odnose na razvoj, unaprjeđenje i koordinaciju cjelokupnog sustava javne nabave, uključujući razvoj i unaprjeđenje sustava koncesija za javne radove te javno-privatnog partnerstva te koordinativne aktivnosti u sklopu poslova vezanih uz Europsku uniju i promicanje vrijednosti sustava javne nabave te promicanje uporabe tehnologija za implementaciju elektroničke nabave; predlaže, priprema i koordinira izradu nacrta prijedloga zakona i drugih propisa u području javne nabave te sudjeluje u izradi povezanih propisa; koordinira izradu stručnih i normativnih podloga i izvješća vezanih uz Europsku uniju u sustavu javne nabave; analitički prati razvoj sustava javne nabave; prati Elektronički oglasnik javne nabave Republike Hrvatske; prikuplja, evidentira, obrađuje i analizira podatke o javnoj nabavi te izrađuje statistička izvješća, te obavlja druge poslove iz djelokruga Sektora.

7. RAVNATELJSTVO ZA ROBNE ZALIHE

Članak 87.

Ravnateljstvo za robne zalihe obavlja poslove određene Zakonom o strateškim robnim zalihama i to: upravne, stručne i gospodarske poslove u vezi sa stvaranjem, financiranjem, uporabom, korištenjem i obnavljanjem strateških robnih zaliha, osiguranjem skladišnog prostora za njihov smještaj i čuvanje; priprema prijedloga Bilance i Godišnjeg programa strateških robnih zaliha kao i druge akte određene Zakonom; zaključuje ugovore o poslovima robnog prometa i druge ugovore na način i uz uvjete utvrđene zakonom i aktima Vlade Republike Hrvatske; brine o tekućem i investicijskom održavanju skladišta u vlasništvu Ravnateljstva, odnosno državnom vlasništvu, kao i opreme i sredstava u skladištima i ostalim objektima koje koristi Ravnateljstvo; obavlja financijsko-računovodstvene i knjigovodstvene poslove robnih zaliha, vodi računovodstvo Ravnateljstva; obavlja analitičko-planske i pravne poslove te nadzor nad provedbom ugovornih prava i obveza o skladištenju i čuvanju robnih zaliha i stanju zaliha te druge stručne i tehničke poslove za izvršavanje funkcije robnih zaliha; obavlja poslove u skladu s odlukama Vlade Republike Hrvatske. U Ravnateljstvu za robne zalihe uspostavljaju se sljedeće službe:

7.1. Služba za robne zalihe

7.2. Služba za financijsko-računovodstvene, analitičko-planske i pravne poslove.

7.1. Služba za robne zalihe

Članak 88.

Služba za robne zalihe prati i analizira stanje i kretanja na tržištu i u proizvodnji roba sa aspekta uloge robnih zaliha; priprema i sudjeluje u izradi prijedloga Bilance i Godišnjeg programa strateških robnih zaliha; predlaže, obnavlja i izvršava plan nabave i prodaje roba sukladno utvrđenom Godišnjem programu strateških robnih zaliha i odlukama Vlade Republike Hrvatske; prati promjene i primjenu zakona i drugih propisa koji se odnose na poslovanje sa robnim zalihama; prati i osigurava pravovremenost u izvršavanju ugovornih obveza između Ravnateljstva i pravnih subjekata iz djelokruga Službe; te predlaže i priprema dokumentacijsku osnovu za pravnu i drugu zaštitu ugovornih i gospodarskih interesa Ravnateljstva, te obavlja i druge poslove iz djelokruga Ravnateljstva. U Službi za robne zalihe, ustrojavaju se sljedeći odjeli:

7.1.1. Odjel za prehrambene proizvode

7.1.2. Odjel za neprehrambene i industrijske proizvode.

7.1.1. Odjel za prehrambene proizvode

Članak 89.

Odjel za prehrambene proizvode obavlja poslove nadzora nad radom pravnih osoba u pogledu primjene zakona i ugovornih obveza skladištenja i čuvanja robnih zaliha, vrši kontrolu prehrambenih proizvoda i uvjetnosti njihovog smještaja, poduzima mjere radi otklanjanja utvrđenih nedostataka odnosno nepravilnosti, te predlaže plan kontrola i vodi Očevidnik obavljenih kontrola; predlaže i izvršava plan nabave i prodaje i obnavljanja prehrambenih proizvoda; predlaže i provodi vrste i način evidencije iz djelokruga; vodi odgovarajuće evidencije o prehrambenim robnim zalihama; daje prijedloge za tehnološka i racionalna poboljšanja koja se odnose na poslovanje sa prehrambenim robnim zalihama; obavlja i druge poslove iz djelokruga Ravnateljstva.

7.1.2. Odjel za neprehrambene i industrijske proizvode

Članak 90.

Odjel za neprehrambene i industrijske proizvode obavlja poslove nadzora nad radom pravnih osoba u pogledu primjene zakona i ugovornih obveza skladištenja i čuvanja robnih zaliha, vrši kontrolu robnih zaliha i uvjetnosti njihovog smještaja, poduzima mjere radi otklanjanja utvrđenih nedostataka odnosno nepravilnosti, te predlaže plan kontrola i vodi Očevidnik obavljenih kontrola. Odjel predlaže i sudjeluje u izradi prijedloga i izvršava program u dijelu koji se odnosi na investicijsko i tekuće održavanje objekata, skladišne, informatičke i druge opreme u vlasništvu Ravnateljstva; predlaže i provodi najracionalniji način njezine uporabe; brine se o osiguranju i svim mjerama zaštite objekata, opreme i automobila; sudjeluje u izradi programa tehničkog praćenja ukupne imovine Ravnateljstva; predlaže i izvršava plan nabave i prodaje i obnavljanje skladišne, informatičke i druge opreme te neprehrambenih i industrijskih proizvoda; prikuplja, obrađuje i predlaže izbor najpovoljnijih ponuđača za kupnju, prodaju i održavanje objekata, opreme i drugih sredstava; predlaže i provodi vrste i način evidencije iz djelokruga; daje prijedloge za tehnička i tehnološka poboljšanja u korištenju i raspolaganju imovinom Ravnateljstva; vodi odgovarajuće evidencije o strateškim robnim zalihama; daje prijedloge za tehnološka i racionalna poboljšanja koja se odnose na poslovanje sa strateškim robnim zalihama; obavlja i druge poslove iz djelokruga Ravnateljstva.

7.2. Služba za financijsko-računovodstvene, analitičko-planske i pravne poslove

Članak 91.

Služba za financijsko-računovodstvene, analitičko-planske i pravne poslove obavlja upravne i druge stručne poslove u vezi: sudjelovanja u izradi prijedloga Bilance i Godišnjeg programa strateških robnih zaliha s materijalno-financijskog aspekta, izrađuje plan za osiguranje sredstava iz Državnog proračuna za strateške robne zalihe. Služba obavlja stručnu obradu svih pravnih dokumenata u vezi poslovanja sa strateškim robnim zalihama, pravno uobličava ugovorne i druge odnose; te obavlja i druge poslove iz djelokruga Ravnateljstva.

8. SAMOSTALNI ODJEL ZA UNUTARNJU REVIZIJU

Članak 92.

Samostalni odjel za unutarnju reviziju provodi unutarnju reviziju za cjelokupno Ministarstvo, uključivo i reviziju o korištenju sredstava Europske unije i drugih međunarodnih organizacija i institucija. O svojim saznanjima daje stručna mišljenja ministru, te ima savjetodavnu ulogu u cilju poboljšanja poslovanja Ministarstva. Odjel procjenjuje cjelokupno poslovanje Ministarstva kroz procese i sustav unutarnjih kontrola na temelju upravljanja rizicima; analizira i ocjenjuje sve poslovne procese iz djelokruga Ministarstva; obavlja unutarnju reviziju u skladu s najboljom strukovnom praksom, standardima unutarnje revizije i kodeksom strukovne etike unutarnjih revizora; izrađuje strateške i godišnje planove revizije; provodi pojedinačne unutarnje revizije i daje preporuke ministru u svrhu postizanja veće učinkovitosti i djelotvornosti sustava; obavlja posebne revizije na zahtjev ministra; izrađuje izvješća o obavljenoj unutarnjoj reviziji koja podnosi ministru; prati provedbu preporuka navedenih u izvješćima iz prethodno obavljenih revizija; izrađuje godišnja izvješća o radu Odjela i dostavlja ih nadležnim institucijama i osobama u skladu s važećim propisima; surađuje sa Središnjom harmonizacijskom jedinicom Ministarstva financija, što uključuje i obvezu dostave strateških i godišnjih planova, te godišnjih izvješća Središnjoj jedinici; prati i predlaže stalnu edukaciju unutarnjih revizora u skladu s Međunarodnim standardima unutarnje revizije; procjenjuje i prati provedbu preporuka Državnog ureda za reviziju i drugih vanjskih revizora te obavlja i druge poslove u okviru djelokruga Ministarstva.

9. SAMOSTALNI ODJEL ZA ODNOSE S JAVNOŠĆU

Članak 93.

Samostalni odjel za odnose s javnošću izvješćuje domaću i stranu javnost o aktivnostima Ministarstva (konferencije za novinare, izjave, intervjui, priopćenja, obavijesti, briefinzi i drugo), informira ministra, zamjenika ministra i pomoćnike ministra o sadržaju i stajalištima medija i javnosti o temama iz djelokruga rada Ministarstva, priprema materijale za javne istupe ministra, zamjenika ministra i pomoćnike ministra, daje odgovore i informacije na pitanja novinara te organizira medijsko praćenje rada Ministarstva, obavlja izravnu komunikaciju s građanima, koordinira komunikacijske aktivnosti Ministarstva, vodi dokumentaciju koja se odnosi na priopćenja za javnost, izrađuje tekstualne i kvantitativno-kvalitativne analize medijskih objava, poslove akreditacije novinara, druge poslove s tim u vezi, prati medijske objave o Ministarstvu te obavlja i druge poslove koje mu povjeri ministar, sukladno Zakonu o medijima i Zakonu o elektroničkim medijima te obavlja i druge poslove u okviru djelokruga Ministarstva.

10. SAMOSTALNI ODJEL ZA PRIPREMU I PROVEDBU PROJEKATA EUROPSKE UNIJE PROGRAMA IPA-KOMPONENTA I

Članak 94.

Samostalni odjel za pripremu i provedbu projekata Europske unije programa IPA-komponenta I u suradnji i koordinaciji s ostalim stručnim odjelima i tijelima obavlja stručne i administrativne poslove koji se odnose na pripremu, planiranje, provedbu, financijsko upravljanje, kontrolu, praćenje i vrednovanje godišnjih i višegodišnjih projekata Europske unije. Prikuplja, obrađuje i analizira stanje potreba za aktivnostima iz djelokruga rada Ministarstva sa sudionicima i čimbenicima u planiranju i provedbi programa pomoći Europske unije. Prati i analizira tijek i dinamiku realizacije projekata iz programa IPA-I koji se provode u Ministarstvu, u cilju jačanja kapaciteta i prilagodbe pravne stečevine Europske unije. Odjel je zadužen za pripremu, provedbu, financiranje, nadzor i procjenu rezultata (evaluaciju, vrednovanje) projekata za jačanje administrativnih kapaciteta i organizacijske strukture u području energetike (temeljem razvoja sustava upravljanja baze podataka), u području zaštite na radu (u cilju poboljšanja organizacije različitih sudionika u aktivnostima zaštite na radu te izgradnje učinkovite baze podataka i njenog korištenja), u području jačanja administrativnih kapaciteta za koordinaciju sustava socijalne sigurnosti, uklanjanja nepravilnosti u javnoj nabavi te drugih područja koja spadaju u djelokrug rada Ministarstva u kojima treba jačati administrativne kapacitete tijekom pretpristupnoga procesa. U sklopu provedbe programa »Instrument pretpristupne pomoći« (Instrument for Pre-Accession Assistance – IPA), komponenta I Odjel je nadležan za pripremu izvješća o provedbi te za podnošenje izvješća Nacionalnom koordinatoru za program IPA, Nacionalnom dužnosniku za ovjeravanje i Dužnosniku ovlaštenom za ovjeravanje programa; evidenciju i praćenje projekata, pripremu potrebnih izvješća i informacija, uspostavu, održavanje i nadogradnju odgovarajućeg sustava pohrane dokumentacije, izvještavanje i informiranje; organizira informatičku podršku i arhiviranje dokumentacije, poštivanje zahtjeva Europske komisije glede informiranja o programu. Surađuje s voditeljima programa u Ministarstvu i tijelima državne uprave u pripremi prijedloga i provedbi konkretnih projekata iz programa pretpristupne pomoći IPA, u skladu s propisima i pravilima Europske zajednice; prethodno razmatra tekstove financijskih sporazuma i sažetke projekata i druge zadatke te obavlja i druge poslove u okviru djelokruga Ministarstva.

III. UPRAVLJANJE MINISTARSTVOM

Članak 95.

Ministar predstavlja Ministarstvo i upravlja njegovim radom.

Zamjenik ministra zamjenjuje ministra u slučaju njegovog izbivanja ili spriječenosti te obavlja druge poslove koje mu povjeri ministar.

Radom upravnih organizacija u Ministarstvu upravljaju pomoćnici ministra.

Radom Glavnog tajništva Ministarstva upravlja glavni tajnik Ministarstva.

Na čelu Kabineta ministra je tajnik Kabineta.

Radom sektora upravljaju načelnici sektora.

Radom službi upravljaju voditelji službi.

Radom odjela upravljaju voditelji odjela.

Radom samostalnih odjela upravljaju voditelji samostalnih odjela.

Članak 96.

Zamjenik ministra odgovoran je za svoj rad ministru i Vladi Republike Hrvatske.

Pomoćnik ministra i glavni tajnik odgovorni su za svoj rad ministru, zamjeniku ministra i Vladi Republike Hrvatske.

Voditelji službe u sastavu Glavnog tajništva Ministarstva odgovorni su za svoj rad ministru, zamjeniku ministra i glavnom tajniku Ministarstva.

Voditelji samostalnih odjela za svoj rad odgovorni su ministru i zamjeniku ministra.

Načelnici sektora u sastavu uprava odgovorni su za svoj rad ministru, zamjeniku ministra i pomoćniku ministra koji upravlja tom upravom.

Voditelji službi u sastavu sektora odgovorni su za svoj rad ministru, zamjeniku ministra, pomoćniku ministra koji upravlja upravom u čijem je sastavu taj sektor i načelniku tog sektora.

Voditelji odjela u sastavu službe odgovorni su za svoj rad ministru, zamjeniku ministra, pomoćniku ministra koji upravlja upravom u čijem sastavu je taj odjel, načelniku sektora u čijem sastavu je taj odjel i voditelju te službe.

Članak 97.

Savjetodavno tijelo ministra je Kolegij ministra.

Sastav Kolegija utvrdit će se Pravilnikom o unutarnjem redu Ministarstva.

IV. SLUŽBENICI I NAMJEŠTENICI MINISTARSTVA

Članak 98.

Poslove i zadatke iz djelokruga Ministarstva, ovisno o vrsti, složenosti, stručnoj spremi i drugim uvjetima obavljaju službenici i namještenici, raspoređeni na radna mjesta, sukladno propisima.

Okvirni broj potrebnih državnih službenika i namještenika za obavljanje poslova iz djelokruga Ministarstva određuje se u Tablici koja je sastavni dio ove Uredbe.

V. SURADNJA S DRUGIM TIJELIMA DRŽAVNE UPRAVE TE S PRAVNIM OSOBAMA KOJE IMAJU JAVNE OVLASTI

Članak 99.

Ministarstvo surađuje s drugim tijelima državne uprave, drugim pravnim osobama koje imaju javne ovlasti u vezi s obavljanjem stručnih i upravnih poslova iz djelokruga Ministarstva.

Ministarstvo surađuje i sa stručnim, znanstvenim i drugim ustanovama i institucijama radi rješavanja pojedinih stručnih i upravnih pitanja iz djelokruga Ministarstva.

Članak 100.

Za raspravljanja o pojedinim pitanjima iz djelokruga rada Ministarstva, utvrđivanja nacrta propisa, davanja stručnih mišljenja i prijedloga o značajnim pitanjima iz djelokruga Ministarstva, ministar osniva stručne savjete, odnosno radne grupe.

Aktom o osnivanju utvrđuje se djelokrug i način rada stručnog savjeta, odnosno radne grupe.

VI. PRIJELAZNE I ZAVRŠNE ODREDBE

Članak 101.

Pitanja od značenja za rad Ministarstva koja nisu uređena zakonom, Uredbom o načelima za unutarnje ustrojstvo tijela državne uprave i ovom Uredbom, uredit će se Pravilnikom o unutarnjem redu Ministarstva.

Pravilnikom iz stavka 1. ovoga članka utvrdit će se broj potrebnih državnih službenika i namještenika s naznakom njihovih osnovnih poslova i zadataka, stručnih uvjeta potrebnih za njihovo obavljanje, njihove ovlasti i odgovornosti, te druga pitanja od značenja za rad Ministarstva.

Ministar gospodarstva će u roku 30 dana od dana stupanja na snagu ove Uredbe donijeti Pravilnik o unutarnjem redu Ministarstva, uz prethodnu suglasnost središnjeg tijela državne uprave nadležnog za službeničke odnose. Temeljem Pravilnika o unutarnjem redu Ministarstva, ministar je dužan donijeti rješenja o rasporedu službenika i ugovora o radu namještenika u roku 30 dana.

Članak 102.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva gospodarstva, rada i poduzetništva (»Narodne novine«, br. 41/2008, 119/2008, 81/2010 i 131/2010), u dijelu koji se odnosi na gospodarstvo.

Članak 103.

Ova Uredba stupa na snagu danom objave u Narodnim novinama.

Klasa: 023-03/12-01/02

Urbroj: 5030116-12-1

Zagreb, 23. veljače 2012.

Predsjednik
Zoran Milanović, v. r.

OKVIRNI BROJ DRŽAVNIH SLUŽBENIKA I NAMJEŠTENIKA U MINISTARSTVU GOSPODARSTVA

|  |  |  |
| --- | --- | --- |
| Redni broj | Naziv unutarnju ustrojstvene jedinice | Broj službenika i namještenika |
| 1. | KABINET MINISTRA | 13 |
| 2. | GLAVNO TAJNIŠTVO MINISTARSTVA | 1 |
|  | Neposredno u Glavnom tajništvu Ministarstva, izvan sastava nižih ustrojstvenih jedinica glavnog tajništva | 1 |
| 2.1. | Služba za računovodstvo i financije | 1 |
| 2.1.1. | Odjel za planiranje i izvršavanje proračuna | 3 |
| 2.1.2. | Odjel za računovodstvene poslove | 4 |
| 2.1.3. | Odjel za provedbu postupaka javne nabave | 3 |
| 2.2. | Služba za ljudske potencijale, pravne i opće poslove | 1 |
| 2.2.1. | Odjel za opće poslove | 6 |
| 2.2.2. | Odjel za pravne poslove | 4 |
| 2.2.3. | Odjel za ljudske potencijale | 3 |
| 2.3. | Služba za sigurnosno-tehničke poslove i informatičku podršku | 1 |
| 2.3.1. | Odjel za sigurnosno-tehničke poslove | 7 |
| 2.3.2. | Odjel za informatičku podršku | 3 |
| Glavno tajništvo Ministarstva– ukupno | | 38 |
| 3. | UPRAVA ZA INDUSTRIJSKU POLITIKU, ENERGETIKU I RUDARSTVO |  |
| 3.1. | Sektor za industrijsku politiku | 1 |
| 3.1.1. | Služba za razvoj i restrukturiranje industrije | 1 |
| 3.1.1.1. | Odjel za industrijsku politiku i tehničko zakonodavstvo | 5 |
| 3.1.1.2. | Odjel za restrukturiranje industrije | 5 |
| 3.1.2. | Služba za tržišnu konkurentnost i potporu industriji | 1 |
| 3.1.2.1. | Odjel za održivi razvitak industrije | 5 |
| 3.1.2.2. | Odjel za tržišnu konkurentnost i inovacije | 4 |
| 3.2. | Sektor za energetiku | 1 |
| 3.2.1. | Služba za unutarnje energetsko tržište i energetske sustave | 1 |
| 3.2.1.1. | Odjel za unutarnje energetsko tržište | 5 |
| 3.2.1.2. | Odjel za energetske sustave | 4 |
| 3.2.2. | Služba za obnovljive izvore energije, energetsku učinkovitost i nove tehnologije | 1 |
| 3.2.2.1. | Odjel za obnovljive izvore energije i biogoriva | 4 |
| 3.2.2.2. | Odjel za energetsku učinkovitost i nove tehnologije | 4 |
| 3.2.3. | Služba za energetsku politiku, strategiju i projekte Europske unije | 1 |
| 3.2.3.1. | Odjel za energetsku politiku i energetsko planiranje | 4 |
| 3.2.3.2. | Odjel za međunarodnu suradnju, programe i projekte Europske unije | 4 |
| 3.3. | Sektor za rudarstvo | 1 |
| 3.3.1. | Služba upravnih poslova u rudarstvu | 1 |
| 3.3.1.1. | Odjel upravnih poslova za energetske mineralne sirovine | 4 |
| 3.3.1.2. | Odjel upravnih poslova za neenergetske mineralne sirovine | 4 |
| 3.3.2. | Služba gospodarskih poslova u rudarstvu | 8 |
| Uprava za industrijsku politiku, energetiku i rudarstvo – ukupno | | 69 |
| 4. | UPRAVA ZA TRGOVINU I UNUTARNJE TRŽIŠTE |  |
| 4.1. | Sektor za trgovinu i tržište | 1 |
| 4.1.1. | Služba za unapređenje trgovine i tržišta | 1 |
| 4.1.1.1. | Odjel za trgovinu, tržište i cijene | 4 |
| 4.1.1.2. | Odjel za oružje i dozvole | 4 |
| 4.1.2. | Služba za razvoj elektroničkog poslovanja | 1 |
| 4.1.2.1. | Odjel za usklađivanje i implementaciju zakonodavstva | 4 |
| 4.1.2.2. | Odjel za razvoj elektroničkog poslovanja | 3 |
| 4.2. | Sektor za koordinaciju unutarnjeg tržišta | 1 |
| 4.2.1. | Služba za koordinaciju slobode kretanja roba na unutarnjem tržištu | 1 |
| 4.2.1.1. | Odjel za obavješćivanje i suradnju s međunarodnim organizacijama | 3 |
| 4.2.1.2. | Odjel za tehničko zakonodavstvo i neharmonizirano područje | 5 |
| 4.2.2. | Služba za zaštitu potrošača i razvoj usluga na unutarnjem tržištu | 1 |
| 4.2.2.1. | Odjel za zaštitu potrošača | 7 |
| 4.2.2.2. | Odjel za razvoj usluga na unutarnjem tržištu | 4 |
| Uprava za trgovinu i unutarnje tržište – ukupno | | 40 |
| 5. | UPRAVA ZA KONKURENTNOST I INVESTICIJE |  |
| 5.1. | Sektor za konkurentnost | 1 |
| 5.1.1. | Služba za strateško planiranje i izradu operativnog programa | 1 |
| 5.1.1.1. | Odjel za izradu gospodarske razvojne strategije i operativnog programa za korištenje fondova Europske unije | 4 |
| 5.1.1.2. | Odjel za izradu studija i analiza za sektorsku specijalizaciju regija i regionalne klastere | 4 |
| 5.1.1.3. | Odjel za informiranje, praćenje i izvještavanje | 4 |
| 5.1.2. | Služba za upravljanje Operativnim programom za regionalnu konkurentnost | 1 |
| 5.1.2.1. | Odjel za financijsko upravljanje i kontrolu | 4 |
| 5.1.2.2. | Odjel za uspostavu i nadzor sustava | 4 |
| 5.1.3. | Služba za provedbu Operativnog programa za regionalnu konkurentnost | 1 |
| 5.1.3.1. | Odjel za nadzor provedbe | 4 |
| 5.1.3.2. | Odjel za tehničku pomoć | 4 |
| 5.2. | Sektor za investicije i razvojne inicijative | 1 |
| 5.2.1. | Služba za izradu strateškog i zakonodavnog okvira | 1 |
| 5.2.1.1. | Odjel za izradu strateškog i zakonodavnog okvira | 5 |
| 5.2.1.2. | Odjel za promociju investicija | 5 |
| 5.2.2. | Služba za provedbu mjera za poticanje investicija | 1 |
| 5.2.2.1. | Odjel za potpore investitorima | 5 |
| 5.2.2.2. | Odjel za razvojne inicijative i financijske mehanizme | 5 |
| Uprava za konkurentnost i poticanje ulaganja – ukupno | | 55 |
| 6. | UPRAVA ZA SUSTAV JAVNE NABAVE |  |
| 6.1. | Sektor za nadzor i stručnu pomoć | 1 |
| 6.1.1. | Služba za nadzor | 1 |
| 6.1.1.1. | Odjel za provedbu nadzora | 4 |
| 6.1.1.2. | Odjel za praćenje i analizu nepravilnosti | 4 |
| 6.1.2. | Služba za stručnu pomoć | 1 |
| 6.1.2.1. | Odjel za davanje mišljenja | 4 |
| 6.1.2.2. | Odjel za pripremu i izradu provedbenih alata | 4 |
| 6.2. | Sektor za razvoj, koordinaciju i analitiku | 1 |
| 6.2.1. | Služba za razvoj | 1 |
| 6.2.1.1. | Odjel za izobrazbu | 4 |
| 6.2.1.2. | Odjel za međunarodnu i europsku suradnju | 3 |
| 6.2.2. | Služba za koordinaciju sustava i analitiku | 8 |
| Uprava za sustav javne nabave – ukupno | | 36 |
| 7. | RAVNATELJSTVO ZA ROBNE ZALIHE | 1 |
| 7.1. | Služba za robne zalihe | 1 |
| 7.1.1. | Odjel za prehrambene proizvode | 3 |
| 7.1.2. | Odjel za neprehrambene i industrijske proizvode | 3 |
| 7.2. | Služba za financijsko-računovodstvene, analitičko-planske i pravne poslove | 9 |
| Ravnateljstvo za robne zalihe – ukupno | | 17 |
| 8. | SAMOSTALNI ODJEL ZA UNUTARNJU REVIZIJU | 5 |
| 9. | SAMOSTALNI ODJEL ZA ODNOSE S JAVNOŠĆU | 5 |
| 10. | SAMOSTALNI ODJEL ZA PRIPREMU I PROVEDBU PROJEKATA EUROPSKE UNIJE PROGRAMA IPA- komponenta I | 3 |
| MINISTARSTVO GOSPODARSTVA – UKUPNO | | 281 |

Uredba, NN 28/2012-672